Herman Willem Daendels - Wikipèdia bahsa Acèh, ènsiklopèdia bibeuëh\nGamba Daendels bak thôn 1816 jigamba lé S.J. Rochard\nPeuta ra'uëh pos, jikeurija bak masa Gubernur Jeundran Daendels. Keurija ra'uëh panyang nyan seuleusoë lam si thôn ngon meuribèe droë ureuëng keurija nyang maté disinan.\nHerman Willem Daendels (lahé di Hattem, 21 uroë buleuën 10 thôn 1762 – maté di Ghana, 2 uroë buleuën 5 thôn 1818 bak umu 55 thôn), nakeuh sidroe ahli siyasat bansa Beulanda nyang jeuet keu Gubernur Jeundran Hindia Beulanda keu-36 thôn 1808-1811, watèe nyan Beulanda teungoh jikuwasa lé Peurancih.\nHerman Willem Daendels cit lhèe thôn jimat kuwasa Gubernur Jeundran Hindia Beulanda. Jih jiteuka u Batavia bak 5 uroë buleuën 1 thôn 1808, jih nyan jijak u Hindia Beulanda nakeuh keu jijak gantoë Gubernur Jeundran Albertus Wiese. Tugaih Daendels nakeuh jak lindôn Pulo Jawa nibak jiseurang lé teuntra Inggréh. Keu jipeuseuleusoë tugaih nyan lé Daendels laju jikrah ubéna ureuëng nyang na di pulo Jawa keu bantu keurija peukong kuta, peugot rumoh sakét ngon tangsi militè. Teuntra nyang meukeurija keu Beulanda pih ka jicok nibak ureuëng neuduëk di Jawa. Buët jih nyang paléng rayeuek nakeuh ji peugot ra'uëh raya dari Anyer di Banten trôh u Panarukan di Banyuwangi. Meukeusud jipeugot ra'uëh nyan nakeuh bah mangat bak jimeugrak aseuka Hindia Beulanda meunyoë beureutôih prang ngon Inggréh. Bak ra'uëh raya nyan jipeugot pông (pos) jaga teuntra saboh lam si batèe, sampoë keuh ra'uëh nyan jipeunan ra'uëh raya pos.\nBak saboh peuneugah jipeugah Daendels nyan cit jipeurintah peugot ra'uëh nyan kon keuh dari Banten. Meuhat bak peunegah nyan Daendels nakeuh sambông ra'uëh nyang ka leubèh awai na dari Buitenzorg. Lam meukeurija rayeuek peugot ra'uëh nyan Daendels jibantu lé bupati-bupati pat mantong ra'uëh nyan jieugot. Peureuté bupati nyan wajéb jiseudia ureuëng keurija nyang hana jijôk beunayeuë jih atawa keurija paksa. Meuribèe droë ureuëng Jawa nyang maté lam masa keurija paksa nyan, na nyang maté bak buët keurija paksa, na nyang maté deuëk dirumoh. Nyang maté bak keurija ka keuh jitanom laju pat nyang ureuëng nyan maté, teuma nyang maté dirumoh nakeuh aneuk peurumoh ureuëng keurija paksa nyan saweuëb lam masa keurija nyan han jeuet na ureuëng nyang meugoë. Nyan keuh jeuët keu musém deuëk di pulo Jawa yôh nyan.\nLhèe thôn jimeuduëk di Hindia Beulanda Daendels ka jiyuë woë lé raja Peurancih Napoleon Bonaparte. Lé Bonaparte Daendels jikirém keu pimpin teuntra Peurancih u Rusia. Lheuëh talô prang awak Peurancih Daendels jigisa lom u Beulanda, lé peumeurèntah Beulanda jihnyan jikirém tugaih keudéh u Ghana bak thn 1815. Na lhèe thôn jeuet keu Gubernur Jeundran Koloni Beulanda di Ghana, Daendels maté keunong peuényakét malaria bak thôn 1818.\nWikimedia Commons na mèdia nyang na hubôngan ngön: Herman Willem Daendels\nGeurumpök nibak "https://ace.wikipedia.org/w/index.php?title=Herman_Willem_Daendels&oldid=104147"\nÔn nyoe seuneulheueh geupeusaneut bak 31 Buleuen Lapan 2017, poh 18.07.


6 Janji Penjajah NKRI Dan Pengkhianat, Belum Ada Bukti Apa-Apa Di Aceh - achehcybermilitary\nDokumenHot NewsPers Rilis\nBad memory with indonesia:\n1. Jalan geuritan apui. Janji sejak 1998 sampe uronyo tan sempurna..menyona jipeuget pih ke gura-gura sagai…\n2.pabrik kraft akan difungsikan kembali..mandum menteri bumn NKRI peugah atanyan( jiseulik meulisan bak rueung) mustafa abu bakar peugah atanyan. dahlan iskan peugah atanyan.menteri bumn jino pih peugah atanyan.bukti sapeu tan.sang aset-aset vital di lhokseumawe nyan ka jipeugoet borok hutang menyo hana salah ka (dijadikan jaminan untuk pinjaman luar negeri oleh indonesia.)\n3. Pln sampe uronyo hana fungsi sapeu untuk peusep listrik di aceh. menyo mate lampu hana troh awak pln u rumoh getanyo jijak peugot survei kerugian konsumen tapi menyo teulat tabayeue chit ka troh vendor-vendor pln untuk jak koh aliran listrik bak rumoh getanyo.\nwate ta baca koran sabe jipegah le kepala pln bahwa listrik aceh melebihi kapasitas dan siap menyalurkan ke industri-industri yang berskala besar.si zaini abdullah peugah lage nyan chit.si muzakkir manah pih peugah atanyan. Si Irwandi Yusuf pih peugah nyan awai tapi sapeu tan, bagi tanyoe rakyat Aceh.\n4. Uroe nyo ka jijak peugah lom jalan toll. Aceh-Medan Nyan proposal jalan toll aceh yang na bak bappeda akan brok jipajoh lei kamue( rusak di makan rayap).sang hana investor pungo yang siap jak tout peng u Aceh.atau menyo jipeugot lei perusahaan bumn nasib jalan toll aceh akan jeut lage proyek payung mesjid raya.??? Pike- pike saudara bek tigz that harap bak pengkhianat bangsa serta penjajah.\n5. Jipeugah lom Aceheh na izin untuk akses langsung perbankan international, wate taperiksa. Ternyata aceh berstatus black listed karena banyaknya kredit macet di Aceh.Pencuri dan penipu yang di dalam Bank Aceh dan pemerintah.\n6. Jipeugah sabang pelabuhan bebas ternyata dari sabang u banda aceh barang tentengan hanya bebas pajak usd 250. yang jipeugah bebas cukai/ pajak usd 1000 tinggai dalam uupa dan mou lieh sinke.( maka kamoe eugah awai mou helsinki haram nyan han jeut teurimong kamoe -kamoe mandum jineuk poh mate mandum le GAM Mou Helsinki) .dpra dan pemerintah aceh seulama nyo le teuengeuet daripada jaga..( lebih banyak tertidur daripada bekerja).\nNa ide laen…chi lantak laju…..Saudara\nNyoe bacut fakta yang kana, ci cep -cep laju peujeut tapateh Awak NKRI serta pengkhianat GAM Mou Helsinki sesat nyan.\nStaf biro peunerangan komando pusat TAM ASNLF Dalam Nanggroe\nPencuri Penipu Sama NKRI Serta sajan Irwandi Yusuf


Banda Acèh - Wikipèdia bahsa Acèh, ènsiklopèdia bibeuëh\nkuta nyang na di Acèh, Indônèsia\nBanda Acèh (Haraih Jawoe : كوتا بند اچيه) bak masa dilèë nakeuh nang neugara Acèh, jinoë kajeuët keu saböh propinsi di Indonesia, nyang teuduëk bak ujông pulo Sumatra. Luah tanöh banda nyoë nakeuh 64 km2 dan meunurôt hasé nyang teubileuëng deungôn sensus, na 219.070 droë ureuëng geuduëk di banda nyoë.\nكوتا بند اچيه\nLambang Banda Acèh\nMotto: Saböh Pakat Tabangun Banda\nPeuta neuduek Banda Acèh\nKoordinat: 5°33′LU 95°19′BT\n- Walikota Aminullah Usman\nLuwaih 61,36 km²\n- Ban dum 212.124\n- Kode area telepon +62 651\n- Keucamatan 9\n- Keulurahan 20\n- Situs web www.bandaacehkota.go.id\n2 Ië beuna\n3 Neuplah wilayah\n5 Banda keumeuë\nBak masa jameun dilèë, banda nyoë geupeunan Bandar Acèh Darussalam. Lheuëh nyan nibak masa jiduëk Hindia Beulanda dituka nan banda nyoë jeuët keu Kutaraja. Makna Kutaraja nakeuh Kuta teumpat neuduëk Raja atawa Sultan Acèh, meunyo takalon tarèh meuba keudéh bak calitra Sultan Acèh nibak indatu Champa. Bak thôn 1956, neugara Acèh kadisak lam Indônèsia dan kajeuët keu propinsi maka nan banda meu-ubah lom deungôn nan Banda Acèh seubagoë nang nanggroë Acèh lam neugara Indônèsia, nyang meu-asai phôn nariët nyan nibak bahsa Parisi, "bandar" (بندر).\nBak masa jinoë, banda nyoë ka meuceuhu deungôn nan Banda Acèh nyang geuböh "r" bak narit "bandar". Banda nyoë geukaét chit seubagoë nanggroë nyang jeuët keu adoë nanggroë nibak propinsi Meukkah lam neugara Soëdi Arabia nyang kayém geulakap deungôn nan "Seuramoë Meukkah". Nan nyoe geubôh kareuna bak masa jameun, ureuëng nyang jak u haji geupiyôh di Banda Acèh sigolom geujak u Meukkah. Seula'én nibak nyan, jameun na sidroë raja, gobnyan meu-asai nibak keurajeuën Samudra Pasé, nyang phôn tamöng lam agama Éseulam sigolom agama nyoë geumè ban sigom neugara Indônèsia.\nBak uroë 26 buleuën 12 thôn 2004, Banda Acèh geubi saböh musibah, nakeuh musibah tsunami. Sigolom ië la'ôt ji'ék, na geumpa bumoë nyang cukôp teuga. Geumpa bumoë nyang teuga jih 9,2 SR nyan, jeuët keu meusabab ji'ék ië la'ôt, atawa tsunami u banda. Deungön sabab nyan, kira-kira na 167.000 ureuëng meuninggai lam musibah nyan. Musibah nyan teuka bak jeuëm pôh 7.58 beungöh uroë aleuhad. Ji'ôh pusat geumpa nyan nakeuh 155 mil dari panté Banda Acèh.\nBanda Acèh na sikureuëng böh sagoë cut (keucamatan). Nan sagoë-sagoë cut nyan nakeuh:\nBanda Acèh nyoë teuduëk di da'irah tropis atawa da'irah nyang cuaca-jih sabé-sabé su'um. Su'um di kuta nyoë nakeuh kira-kira 27°C saban uroëjih. Lagèë da'irah la'én di Indônèsia, Banda Acèh na musém khuëng ngön musém ujeuën. Biasajih, lam beuleuën nam sampoë buleuën lapan. Kuta nyoë öh trôh bak watèë musém khuëng keubit that khuëng. Meunurôt taksé, nibak beuleuën-beuleuën nyan su'um jih trôh sampoë lumbôi paléng manyang.\nMartapura, Banjar, Indônèsia\n^ acehprov.go.id Penduduk tahun 2009\nSitus Pemerintah Kota Banda Aceh\nWikimedia Commons na mèdia nyang na meupawôt ngön: Banda Aceh\nGeurumpök nibak "https://ace.wikipedia.org/w/index.php?title=Banda_Acèh&oldid=127623"\nTerakhir diubah pada 17 Buleuen Peuet 2021, pukul 16.35\nÔn nyoe seuneulheueh geupeusaneut bak 17 Buleuen Peuet 2021, poh 16.35.


Laôt Jawa - Wikipèdia bahsa Acèh, ènsiklopèdia bibeuëh\n(Geupupinah nibak La'ôt Jawa)\nLa'ôt Jawa nakeuh la'ôt deuë ngon luwaih bak keunira na 310.000 km2 nueduëk la'ôt nyoë na di antara Pulo Kalimantan, Pulo Jawa, Pulo Ruja, ngon Pulo Sulawesi lam kawan pulo-pulo Indônèsia. Blah rot barat la'ôt, La'ôt Jawa na Seulat Karimata nyang ngon nyan geupeuhubông la'ôt Jawa ngon La'ôt China Selatan.\nDi La'ôt Jawa na padum-padum boh kawan pulo-pulo: Pulo-pulo Siribèe di barôh Kabupaten Tangerang ngon pulo-pulo nyan jitamong lam wilayah DKI Jakarta, Pulo-pulo Karimun Jawa nyang jeuet keu wilayah Jawa Teungoh, Puo Bawèan ngon pulo-pulo ubeut disilingkanyan, Pulo-pulo Masalembo, ngon Pulo Kangean meuseureuta cit ngon pulo-pulo ubeut la'én nyang nakeuh jitamong lam wilayah Provinsi Jawa Timu.\nEungkôt la'ôt nakeuh hasé nyang that peunténg di La'ôt Jawa. Na 3000 leubéh spesies meunatang la'ôt di da'irah nyan. La'ôt Jawa, khusuih jih nyang blah rot barat na cit neukeubah cadangan minyeuk bumoë ngon gaih alam nyang jeuet geutambang.\nDa'irah seulingka La'ôt Jawa nakeuh jeuet keu da'irah geujak wisata nyang that hayeuë. Ngon meunom scuba di La'ôt Jawa jeuet ta jeunajah ngon ta cok gamba guha meuyub la'ôt, kapai karam, kareueng la'ôt ngon meubagoë hudép meunatang di meuyub la'ôt.\nLam tarèh Prang Dônya II, La'ôt Jawa nakeuh seuëh prang nyang that brat keu aseuka Sekutu. Bak buleuën 2 ngon 3 thôn 1942, angkatan La'ôt Beulanda, Inggréh, Australia, ngon Amirika Carékat rab geupeubinasa lé aseuka Jeupun.\nWikimedia Commons na mèdia nyang na meupawôt ngön: La'ôt Jawa\nGeurumpök nibak "https://ace.wikipedia.org/w/index.php?title=Laôt_Jawa&oldid=137209"\nLa'ôt di Indônèsia


Suplemen Makanan & Nutrisi Kesehatan di provinsi Aceh D.I. - OLX.co.id\nKapsul HERNIA herbal, esh shihhah, isi 50 kapul\nSerum Payudara Ku DE'R PLATINUM, Isi 20 ml\nSirup MADU PAHIT Unta Arap Premiun\nMadu Zuriat PROMIL, Ath-Thoifah Isi 350 gr\nMADU NA, Nutrisi Asi, untuk ibu menyusui, Isi 350 gr\nmadu asli lampanah leungah\nMadu Hutan Asli Aceh\nMadu Asli +/-300ml\nSarang Madu 'Meleleh di Mulut'\nSari Kurma Amamah\nSensasi Manisnya madu langsung dr Sarangnya\nRadixku Pak Haji\nFashion Wanita Aceh D.I. ,\tFashion Pria Aceh D.I. ,\tJam Tangan Aceh D.I. ,\tPakaian Olahraga Aceh D.I. ,\tPerhiasan Aceh D.I. ,\tMake Up & Parfum Aceh D.I. ,\tTerapi & Pengobatan Aceh D.I. ,\tPerawatan Aceh D.I. ,\tNutrisi & Suplemen Aceh D.I.,\tLainnya Aceh D.I.\nLhokseumawe Kota (38)


Java - Wikipèdia bahsa Acèh, ènsiklopèdia bibeuëhBaike Basa Acèh 2022 - DUHOC.CN\nJava nakeuh saboh jeunèh sistem operasi nyang na bak hapé atawa komputer. Java geupeugöt lé saboh tim nyang geumat keumeudoë lé Patrik Naughton ngon James Gosling lam saboh proyèk nibak Sun Microsystem. Sun Microsystem nyoë nakeuh perusahaan Amirika Syarikat. Sistem operasi nyoë geupeugöt ngon tujuan mangat meuhasé bahsa lam komputer nyang seudeurana mangat jeuët geungui lam alat nyang seudeurana, hana meusangkôt ngon saboh-saboh arsitektur nyang meuteuntèë.\nAsai phôn bahsa program Java nyoë geupeuhasé ngon OAK, tapi OAK nyoë nan nyang ka na bak program komputer, teuma dudoë geuubah nan nyan jeuët keu JAVA lé Pabrék Sun Microsystem, meunan geupeugah lé James Gosling, ureuëng nyang rôh bak peugèt Java nyoë.\nSalah saboh hai nyang leubèh bak Java nakeuh jeuët geungui pat mantong, bôh bak hapé atawa komputer, teuntèë deungon cara-cara nyang kusuih. Seubab java nyang na bak hapé meubida ngon Java nyang geungui bak komputer.\nWikimedia Commons na mèdia nyang na meupawôt ngön: Java (programming language)\nGeurumpök nibak "https:https://duhoc.cn/baike/index.php?lang=ace&q=Java&oldid=127269"\n🔥 Top keywords: Ôn KeueÔn KeuëSurat Al-BaqarahWikipèdiaIrakSBeunantu:AsoëDKRGFOPWCLaosBIranZJPeurancihVLKusuih:MitaNQTRusiaYTuvaluLondonAsiaWikibaike: MeusapatRomaJeureumanMichael JacksonKazakhstanEIYunaniGuamXUkrainaMaliTaywanOmanBakuKuwaitSeunaleuëk:Archive for converted wikitext talk pageMeuihSeupanyoHAustraliaJeupunSurat YusufDenmarkSistem koordinat geografiBrunaiBrasilFacebookChadMKubaFilipinaBasa InggréhAInggréhLubnan.idTogoUruguayYamanSiprusInternètMonarki konstitusionalUrdunSenegalSudanTurukiBernKristenNamibiaFijiMozambikMongoliaBahrainAcèhZambia19791954MauritaniaIndiaMadridPakistanAmirika SyarikatWikibaike: SandboxAfrikaImarat Arab Meusaboh\nTerakhir diubah pada 11 Buleuen Lhèe 2021, pukul 08.57\nÔn nyoe seuneulheueh geupeusaneut bak 11 Buleuen Lhèe 2021, poh 08.57.


2 Timotius 4 (ACEH)\n1Isa Almaseh teuma teuka lom lam donya nyoe dan geupeu sidang ureuëng-ureuëng nyang udeb dan nyang maté; dan Gobnyan teuka keugeuba peurintah sibagoe Raja. Ngon sabab nyan ulôn meulakée ngon meuharab that nibak gata dikeue Allah dan Isa Almaseh:\n2Bah kheueh gata peusampoe haba nyang beutôi nyang teuka nibak Allah nyan, dan sabe gata peusak mangat jitem deungoe lé gob, peu kheueh awaknyan jitem atawa hana. Bah kheueh gata tapeuyakén gob, gata tunyok nyang salah, dan gata bri durongan keu awaknyan. Peurunoe kheueh gob nyan deungon saba nyang rayeuk.\n3Sabab teuma teuka watée jih, manusia hana jitem teurimong lé ajaran nyang beuna. Sikeubiet jih, awaknyan teuma jiturot keuheundak jih keudroe, dan jipeusapat gurée-gurée nyang guna jipeurunoe hai-hai nyang mangat teudeungoe nibak geulinyueng awaknyan.\n4Awaknyan jisumpai geulinyueng ateueh nyang beuna, teuma teuma jipeudeungoe gét-gét ubak calitra-calitra dongeng.\n5Bah kheueh lagée nyan, gata meuseuti takuasa droe gata lam keuadaan peue mantong. Tabah kheueh nibak peundeuritaan, peubuet kheueh tugaih gata sibagoe ureuëng nyang peusampoe Haba Gét nyan dan peujak kheueh nyan ngon sigét-gét jih keuwajéban gata sibagoe peulayan Allah.\n6Keuhai droe ulôn, ka trok watée jih ulôn maté sibagoe keureubeuen keu Po teu Allah. Hana treb lé ulôn teuma lôn tinggai donya nyoe.\n7Ulôn ka lôn seutôt meutunang plueng deungon sigét-gét jih, dan ka trob bak garéh akhé. Ulôn teutab seutia ubak Almaseh sampoe akhé.\n8Dan jinoenyoe hadiah keu nyang meunang ka jipreh ulôn. Bak Uroe Kiamat, Tuhan, Hakém nyang ade nyan kheueh nyang seurah hadiah nyan keu ulôn, sabab ulôn udeb meugét lom ngon Po teu Allah. Dan kon ulôn mantong nyang teurimong hadiyah nyan, teuma banmandum ureuëng nyang ka jipreh-preh deungon rindu Tuhan nyang teuka.\n9Useuha kheueh dan teuka kheueh bak ulôn beureujang-reujang,\n10sabab Demas ka jitinggai ulôn sabab jicinta keu donya nyoe. Jihnyan ka jijak u Tesalonika. Dan Kreskes ka teuma jijak u Galatia, meunan cit deungon Titus u Dalmatia.\n11Teuma Lukas nyang tinggai ngon lôn. Jaktueng kheueh Markus dan bah kheueh jihnyan tinggai meusajan gata, sabab jihnyan jeuet jitulông nibak buet ulôn.\n12Ulôn ka lôn yue Tikhikus jijak u Efesus.\n13Meunyoe gata teuka, ba kheueh mantel nyang lôn tinggai di Troas bak rumoh Karpus. Meunan cit ngon kitab-kitab gata bék tuwoe gata ba, nyang paleng peunteng kitab nyang teupeugét nibak keureutah kulét.\n14Aleksander, teumpeun teumaga nyan ka jipeubuet hai-hai nyang paleng jeuhet ateueh ulôn. Tuhan teuma geubalaih ateueh jih nyan sisuai ngon buet jih nyang jeuhet.\n15Gata keudroe meuseuti até-até keu jih nyan, sabab jihnyan jilawan that beurita nyang tanyoe ba.\n16Bak watée ulôn phon-phon that lôn peusampoe peumbilaan lôn, hana meusidroe pi nyang jitem dong blaih lôn; banmandum jitinggai lôn. Mudah-mudahan Allah hana geupeusalah awaknyan lam hainyoe! Teuma Tuhan na meusajan ulôn.\n17Gobnyan geubri teunaga keu ulôn sampoe ulôn hase lôn peusampoe banmandum Haba Gét nyan, mangat jideungoe lé mandum ureuëng nyang kon Yahudi. Dan ulôn lheuh nibak bahya maté.\n18Keubiet Tuhan teuma geupeulheuh ulôn nibak tieb-tieb useuha nyang jeuhet ateueh ulôn. Gobnyan teuma geuba ulôn deungon seulamat lam keurajeuen Geuh di Syeuruga. Bah kheueh Gobnyan teupeuagong siumu masa! Amin.\n19Saleuem ulôn keu Priskila dan Akwila dan keu keuluwarga Onesiforus.\n20Erastus tinggai di Korintus, dan Trofimus ka ulôn tinggai lam keuadaan sakét di Miletus.\n21Meu-useuha kheueh sijeuet-jeuet jih keuteu-teuka sigohlom musem sijuek. Ebulus, Pudes, Linus, dan Klaudia, awaknyan jikirém saleuem keugata mandum; meunan cit keu syedara saboh iman nyang laén.\n22Seumoga Tuhan na meusajan gata. Seumoga Tuhan geubri beureukat keu Syedara mandum!


Collection of Achinese poems, such as haba jameun, hadih maja, nadham, ca-e, panton, and seulaweut.\nTjamtji bibèt, lheuh bu njoë pèt\nPut your fingers here, we will sing a Tjamtji's song.\nTjamtji bibètTampôk u tampôk ringgèt\nSigula-gula bata soë gala si gundông\nMabarom-mabarom soë tugom ma p’è-p’o\nSiluwuë raja kréh si Saléh raja pruët\nTjut da mè titjèm\nDalèm mè tjintra\nBak kayéë raja\nKapai apui dilingka laôt\nBila patong péh calong teubièt\nTjamtji pula pisang\nSoë sajang pula padè\nMeusipreuë’ mata uroë\nMeusaho ureuëng pét\nKeubiri tôt tumpoë\nTumpoë lawan boh driën\nApa Rahim uléë u jup\nPosted by Nariet Indatu at 8:19 AM No comments:\nLabels: kid song\nPaléh tanoh, cot teungoh kureuëng asoë\nPaléh inong, jiteumanyong ’oh lakoë\nPaléh agam, sipat kuwah bileuëng asoë\nPaléh rakyat, jimeu-upat rata sagoë\nPaléh raja, jideungo haba beurangkasoë\nTiëp-tiëp peukateuën nyang na lam donya nyoë, bandum na sipheuët jeuheuët ngon sipheuët gèt. Nyan keuh punca nyang keuneuk geupeutrang lé indatu geutanyoë bak limong pakhôk nadham di ateuëh. Dinoë ulôn cuba peutrang saboh-saboh makna dari ban limong boh pakhôk nadham nyan.\nPeukateuën phon geubôh tamse nibak tanoh. Meukeusud tanoh yang geupeugah disinoë meumakna tanoh blang atawa tanoh lampôh. Bandua jeunèh tanoh nyan miseuë na cot bak nibak teungoh hana geugalak le ureuëng. Ureuëng harok geupiléh tanoh nyang rata, meuseubab tanoh nyang rata mudah bak geupula seulaman. Na cit tanoh nyang rata tapi lheuëh geucok wasé hana sibandéng meurumpok ngon luwah tanoh nyan. Nyan keuh geukheuën tanoh nyang kureuëng asoë. Ureuëng pih hana geuharok keu tanoh lageë nyan.\nIndatu geutanyoë jameun ka sép geutilék bandum peukateuën-peukateuën nyang hana gèt nyang leumah lam ureuëng ramè. Taboh umpama sipheuët ureuëng inong yang le that teumanyong watèë linto woë bak buët. Padahai diteungku linto gohlom puléh hèk geuh. Bèk ‘an geupeutaba linto geuh siteugok ië putéh keu peuleupië haté, dipeurumoh ka geumeuratôh pulan ngon pulén di keu lakoë. Nyan sagai-sagai hanjeuët tatiréë buët meunan.\nMeunan cit di ureuëng lakoë, bèk sagai-sagai na sipheuët sipat kuwah bileuëng asoë. Kiban nyang geukheun sipheuët sipat kuwah bileuëng asoë nyan? Nyakni lintô nyang sabé-sabé geuteumilék ”ho ka nyoë? ho ka jèh?” bak ureuëng inong geuh. Sang-sang cit jipeureumoh ka geupeusom peuneuwoë lintô geuh.\nKeubit meusaneuët indatu geutanyoë bak geubôh umpama. Bandum umpama nyan han awôt bak masa. Peuë nyang ka lahè bak jameun diléë, meunan cit jinoë sabé na peunyakét-penyakét nyang hana gèt nyan leumah keu dali. Lagéë sipheuët meu-upat nyang han ék sagai taboih dalam gampông. Kheuën indatu geutanyoë: ”Paléh rakyat, jimeu-upat rata sagoë”. Bak jameun diléë sipheuët meu-upat nyan meusambong dari saboh panteuë u panteuë laén. Pat-pat nyang na ureuëng inong duëk, takheun bak pajôh lincah, maèn catô, keumalon gutéë, atawa sira manyum tika ibôih. Hana teudôh jiureuëng inong geu meu-upat. Na cit nyang leubèh jeuheuët lom, leupah cangklak bak geupeusuna haba rata jeuët sagoë lagéë lalat mirah. Man jinoë jameun ka akhé, pasai meu-upat ngon peusuna haba nyan kon meuasai bak panteue rumoh mantong. Rata seupôt bak tiphi jipeuleumah haba meu-upat. Ka ditiphi galak jipeuleumah nyan keurana raseuki umpang breuëh jih cit di sinan. Man digeutanyoë nyang kon raseuki teuh rot nan, peuë pasai tameuharok keu haba meu-upat nyan?\nSipheuët nyang seuneulheuëh teuma rhôt keu raja nanggroë. Peuë jameun diléë atawa bak saat nyoë. Sabé-sabé lam saboh keurajeuën na ureuëng nyang galak peukacho neubôk. Geujak bri lapuran nyang hana meutanggông jaweuëb keu raja. Di-ureuëng nyan meuhat geubri haba meunan keurana na meukeusud keu pangkat ngon hareuta dengon cara geujak lhiëh lubô raja. Man raja nyang jroh hana sibeurangkaho geujak deungo haba peusuna. Raja yang jroh sabé-sabé geutilèk toh haba nyang mangat su ngon toh haba nyang beuna. Kheun indatu: ”Tajak beutrôk takalon beudeuh bek rugoë meuh sakét haté.”\nPosted by Nariet Indatu at 4:33 AM 1 comment:\nPoma ngon ayah keulhéë ngon guréë\nUreuëng nyan ban lhéë beutapeumulia\nJampang meurumpok meu’ah talakéë\nAkhirat teuntéë han keunong bala\nRôh masa cut-cut poma ayôn di\n’Oh rayeuk bacut poma peulara\n’Oh rayeuk gata poma bèk tadhôt\nMeubèk tacarôt poma ka tuha\nTa’dém keu guréë geubri ijazah\nTa’dém keu nangbah geubri hareuta\nTa’dém keu nabi geubri syeupha’at\nTa’dém hazarat geubri syeuruga\nPosted by Nariet Indatu at 5:20 AM No comments:\nKami mengajak Anda untuk ikut berbagi koleksi sastra tradisional Aceh dari berbagai daerah di laman Nariet Indatu ini. Koleksi tersebut dapat berupa syair-syair nadham, panton, hikayat, seulaweut yang pernah populer dalam masyarakat.


Surat An-Nahl - Wikipèdia bahsa Acèh, ènsiklopèdia bibeuëh\nHareutoe nan surat Unoe\nNan la'én An-Ni'am\nSurat keu- 16\nJuz keu- Juz 14\nJeumeulah ayat 128 ayat\nSurat An-Nahl (bahsa Arab: النّحل, An-Nahl, "Unoe") nakeuh surat nyang keu-16 lam Al-Qur'an. Jeumeulah ayat lam surat nyoe nakeuh 128 boh ayat. Neupeunan ngön An-Nahl saweub lam ayat keu-68, Allah na neuseubôt nan "unoe". Ie unoe nyang jipeugöt lé unoe lé that manfa'at keu manusia. Ie unoe nyang jipeugöt nibak bungong-bungong jeut keu ubat. Saban cit lagèe Al-Qur'an nyang neupeutrön keu meukeusud keu peujroh ban dum ureueng.\nMeuiman: uroe kiamat nyang neumeujanji lé Allah pasti trôk; kuwasa ngön 'èleumèe Allah nyan ka seumpurna nyang neutanda ngön dali-dali nyang na lam Al-Qur'an; ban dum ureueng geukeumeung peutanggông buet-buet nyang geupubuet lam dônya.\nHukôm: peunajôh nyang haleue ngön nyang hareuem; hukôm ngui marjan ngön mutiara; hukôm pajôh peunajôh nyang hareuem watèe ka meularat; kulét ngön bulèe nibak meunatang nyang haleue tapajôh; neupeuwajéb pubuet janji ngön neuteugah peuayeum-ayeum sumpah; neupeuteugah peugöt hukôm nyang hana asaijih; hukôm meunarit a'uudzubillahi minasyaithaanirrajiim (= Ulôn meulindông bak Allah nibak syètan nyang Neukutôk).\nRiwayat Nabi Ibrahim a.s.\nNyang la'én: asai neupeujeut manusia; ie unoe nakeuh ubat keu manusia; keuadaan pang ulèe nyang hana beutôi bak uroe kiamat; keuadaan aneuk inöng lam geukalön lé ureueng Arab bak jameuen Jahiliyah; meurunoe adab lam Islam; atôran-atôran da'wah.\nWikisource na naseukah nyang meuhubông ngön teunuléh nyoe: Surat An-Nahl\nSurat An-Nahl on BullGallery.com.\nSurat Al-Hijr Surat keu-16\nGeurumpök nibak "https://ace.wikipedia.org/w/index.php?title=Surat_An-Nahl&oldid=105276"\nTerakhir diubah pada 17 Buleuen Siblaih 2017, pukul 22.08\nÔn nyoe seuneulheueh geupeusaneut bak 17 Buleuen Siblaih 2017, poh 22.08.


2 Samuel - Aceh Bible - Old Testament / 2Samuel-2\nÓh lheuehnyan Nabi Daud laju geutanyong ubak TUHAN, "Peu kheueh Droeneueh ya TUHAN neubri kuasa keu ulôn mangat jeuet lôn kuasa saboh lamkawan laén banda di Yehuda?" "Nyoe," geujaweueb lé TUHAN. "Banda nyang toh?" geutanyong lom lé Nabi Daud. "Banda Hebron," geujaweueb TUHAN.\n2 Lé sababnyan geujak kheueh laju Nabi Daud u Hebron meusajan deungon ban dua droe peurumoh gobnyan: Ahinoam inong nyang nibak Yizreel, dan Abigail beukaih inong si Nabal di Karmel.\n3 Meunan cit teuma deungon aneuëk buah gobnyan deungon keuluwarga awaknyan maséng-maséng jiseutôt meusajan deungon Nabi Daud, dan awaknyan laju tinggai teutab di Hebron dan silingka nyan.\n4 Óh lheuehnyan bubena ureuëng Yehuda jijak laju u Hebron, dan jilantek laju Nabi Daud jeuet keu raja ateueh nanggroe Yehuda. Bak watée Nabi Daud geudeungoe bahwa ureuëng-ureuëng Yabesh di Gilead ka jipeukubu lam jrat manyét Saul,\n5 ureuëng nyan jipeutrok peusan lagéenyoe, "Seumoga TUHAN geubri beureukat ubak gata, sabab gata ka tatunyok keuseutiaan gata keu raja gata deungon cara ka taseumuyueb gobnyan u dalam jrat.\n6 Lé sababnyan, TUHAN ka geutunyok gaséh sayang gobnyan keu gata. Ulôn pih teuma lôn peusaneut gata deungon gét sabab lé buet gata nyan.\n7 Tabah kheueh até gata dan jakbuet kheueh sibagoe pahlawan! Saul, raja gata nyang keubiet ka wafeuet, teuma di ureuëng-ureuëng Yehuda ka jibaiát ulôn jeuet keu raja awaknyan."\n8 Panglima tantra Raja Saul, na kheueh Abner aneuëk Ner, ka jipeuplueng droe meusajan deungon Isyboset aneuëk Raja Saul, u Mahanaim di meurandeh Krueng Yordan.\n9 Disinan Abner laju geu angkat Isyboset jeuet keu raja ateueh wilayah-wilayah Gilead, Asyuri, Yizreel, Efraim dan Benyamin, dan ateueh bansaboh Israel.\n10 Isyboset ka meu umu peuet ploh thon bak watée teubaiát jeuet keuraja ateueh Israel, dan gobnyan jimat peurintah dua thon treb jih. Teuma di sukée Yehuda teutab seutia ubak Nabi Daud sibagoe raja geuh,\n11 dan Nabi Daud geumat peurintah di Hebron ateueh Yehuda na tujoh siteungoh thon treb jih.\n12 Bak siuroe Abner jijak nibak Mahanaim u banda Gibeon, meusajan deungon aneuëk buah Isyboset.\n13 Meunan cit deungon Yoab (mak jihnyan nan jih Zeruya), meusajan deungon aneuëk buah Nabi Daud jijak u banda nyan. Ban dua boh reugu nyang meulaén meunan cit saléng meulawan nyan laju meuhadab-hadab keu di kulam Gibeon; Abner dan meunan cit deungon pihak awaknyan jiduek di meurandeh nyoe, Yoab dan pihak droe jih teuma na dimeurandeh jéh.\n14 Geupeugah kheueh lé Abner ubak Yoab, "Jak, tayue aneuëk buah geutanyoe mangat jimeutunang meulo!" "Gét kheueh, meunyoe meunan," geujaweueb lé Yoab.\n15 Laju jimaju na dua blaih droe nibak sukée Benyamin nyang jiwaki lé Isyboset, dan dua blaih droe teuma nibak aneuëk buah Nabi Daud.\n16 Awaknyan maséng-maséng saléng jiteumarek ôk nibak ulée dan saléng teuma jitob pruet lawan jih maséng-maséng, lé sabab nyan maté kheueh awaknyan meusigoe teuma. Sabab nyan kheueh teumpat di Gibeon nyan geuboh nan "Blang Peudeueng".\n17 Óh ka lheueh teujadi nyang lagée nyan teuka kheueh teuma prang nyang keubiet hebat, dan Abner meunan cit deungon banmandum tantra Israel ka habéh taloe buet aneuëk buah Nabi Daud.\n18 Ban lhée droe aneuëk Zeruya na disinan, awaknyan na kheueh Yoab, Abisai dan Asael. Asael nyan meunyoe bak plueng bagaih jih ban lagée jiplueng rusa,\n19 dan jipeulet kheueh Abner nyan hana piôh-piôh.\n20 Abner laju jingieng u likot sira jitanyong, "Peu kheueh gata nyan Asael?" "Nyoe, beutôi," jaweueb Asael.\n21 "Bék tatiyeub ulôn!" geupeugah lé Abner. "Cuba kheueh gatadrob sidroe lamkawan tantra nyan dan tacok kheueh laju sinjata jihnyan!" Teuma Asael hana geupeuduli nyan gobnyan hana geupiôh geutiyeub laju ureuëng nyan.\n22 Sigoe teuk Abner geupeugah ubak gobnyan, "Bék tatiyeub ulôn! Eunteuk meunyoe tatiyeub cit teupaksa gata ulôn poh maté. Meunyoe meunan, pakriban ulôn hase ulôn pandang muka Yoab adeun gata nyan?"\n23 Bak watée nyan Asael teutab cit hana jitem piôh jipeucrok nyan, Abner laju jitob ngon kapak jih u likot, dan laju keunong ubak pruet Asael sampoe beusót kapak nyan dan peureulong ubak rhueng jih. Asael reubah dan maté laju di teumpat nyan. Banmandum ureuëng nyang trok jiteuka u teumpat jih nyang ka teugageueng nyan, laju teudong disinan.\n24 Teuma Yoab dan Abisai mantong cit jitiyeub ngon hana geupiôh teuhadab Abner. Bak watée mata uroe ka jilhob, trok kheueh laju awaknyan u Bukét Ama, nyang na di siblaih u timu Giah, u arah padang pasi Gibeon.\n25 Disinan ureuëng-ureuëng nibak sukée Benyamin jimeusaho lom deungon Abner, laju jiatoe baresan awaknyan nibak saboh pucak gunong.\n26 Phon sinan Abner jitawök ubak Yoab, "Peu kheueh geutanyoe harôh ta muprang siumu masa? Peu kheueh gata hana tasada bahwa prang nyoe lumpah that phet? Kamoenyoe syedara gata saboh bansa. Padubna treb teuk gata harôh tapreh sigohlom tapeurintah aneuëk buah gata mangat jipiôh jipeucrok kamoe?"\n27 Jijaweueb lé Yoab, "Deumi Po teu Allah nyang udeb, meunyoe gata hana tapeuphon peugah haba, pasti aneuëk buah ulôn hana jipiôh jipeu crok gata trok án singoh beungoh."\n28 Lé Yoab laju geuyueb beureuguih sibagoe tanda keu aneuëk buah jih mangat jipiôh bék jilet le ureuëng Israel, dan deungon na nyang lagéenyan reuda kheueh muprang nyang lumpah gura nyan.\n29 Abner dan aneuëk buah gobnyan simalam beungoh jimeubaréh jijak rot Pantôn Yordan, laju jijeumeurang Krueng Yordan, dan óh lheueh jijak siuroe seupôt nyan bak uroe lheueh nyan teuma, trok kheueh awaknyan u Mahanaim.\n30 Óh ka lheueh Yoab geupiôh geutiyeub Abner, gobnyan laju geupeusapat banmandum aneuëk buah. Seulaén Asael teunyata na sikureueng blaih droe aneuëk buah gobnyan gadôh.\n31 Aneuëk buah Nabi Daud ka jipoh maté 360 droe pasokan Abner nibak sukée Benyamin.\n32 Óh lheuehnyan Yoab dan aneuëk buah gobnyan jibeuôt laju manyét Asael dan jipeukubu laju didalam lampôh jrat keuluwarga gobnyan di Betlehem. Óh lheueh nyan awaknyan jijak lom simalam suntok laju trok u Hebron bak watée ka teungoh malam.


Hosea - Aceh Bible - Old Testament / Hosea-1\nNyoe kheueh peusan nyang geubri lé TUHAN ubak Hosea bin Beeri bak masa keurajeuen Yehuda meuturot-turot geupeurintah lé Raja Uzia, Yotam, Ahas, dan Hizkia, dan keurajeuen Israel geupeurintah lé Yerobeam bin Yoas.\n2 Watée TUHAN phon-phon geumeufeureuman ubak bansa Israel deungon peurantaraan ulôn, TUHAN geupeugah, "Hosea, tameukawen kheueh deungon sidroe ureuëng nyang galak bak buet meumukah, dan aneuëk-aneuëk gata jeuet cit lagée jih nyan. Umat Ulôn saban lagée peurumoh gata nyan; awaknyan hana seutia ubak Ulôn, dan jitinggai Ulôn."\n3 Dan laju ulôn meukawen deungon sidroe inong nyang nan jih Gomer bin Diblaim. Óh lheueh nyan lahé kheueh aneuëk kamoe nyang phon, sidroe aneuëk agam.\n4 TUHAN meufeureuman ubak Ulôn, "Taboh nan aneuëk gata nyan Yizreel sabab hana treb le ulôn kuhuköm raja Israel sabab Yehu indatu jihnyan ka jipoh maté ureuëng laén, di Yizreel Ulôn ku peutamat peumeurintahan keuturonan Yehu.\n5 Bak masa nyan di Pantôn Yizreel Ulôn kupeuhanco teunaga tantra Israel."\n6 Óh lheuehnyan peurumoh lôn nyan jipeulahé aneuëk kamoe nyang keudua, aneuëk nyang lahé nyan na kheueh inong. TUHAN meufeureuman ubak ulôn, "He Hosea, taboh nan aneuëk gata nyan 'Nyang Hana Geugaséh', sabab Ulôn hana le Lôn gaséh ubak bansa Israel, dan meubacutpi hana Lôn peuamphon awaknyan.\n7 Teuma bansa Yehuda Lôn gaséh. Ulôn, TUHAN, Po teu Allah awaknyan, Lôn peuseulamat awaknyan, teuma bukon deungon muprang, meunan cit bukon deungon peudeueng atawa aneuk panah atawa guda meusajan ngon nyang giduek ateueh guda nyan."\n8 Óh ka lheueh aneuëk kamoe nyang keudua nyan teupeucre jimom, peurumoh ulôn nyan laju raya pluet lom dan jipeulahé aneuëk agam.\n9 TUHAN meufeureuman ubak ulôn, "Taboh nan aneuëk gata nyan, 'Bukon Umat Lôn', sabab ureuëng Israel bukon umat Lôn, dan Ulôn bukon Allah awaknyan."\n10 Bansa Israel le jih lagée anoe lam laôt, sampoe hana sanggob teusukat atawa teu itong. Jinoenyoe Allah geupeugah ubak awaknyan, "Gata bukon umat Ulôn," teuma trok saát jih Gobnyan geupeugah ubak awaknyan, "Ulôn kheueh Allah nyang udeb dan gata na kheueh aneuëk-aneuëk Ulôn!"\n11 Bansa Yehuda dan bansa Israel geupeusaboh lom. Awaknyan jiangkat sidroe peumimpén, dan awaknyan meukeumang dan makmu lom di nanggroe awaknyan keudroe. Keubit, uroe Yizreel jeuet keu uroe nyang raya!


Mantap That Komentar Pak Gub — Steemit\nMantap That Komentar Pak Gub\nJinoe pejabat tinggi lage artis ka bak media. Peubut nyoe komentar jeh, lage Inggreh ngoen Beulanda. Meuseu hana meuphom pakon jak atoe, pakon hana jihoi wareh ulama. Tajak keunoe dan keudeh beumeuhase tanyoe dunna. Bek ta jak pike yang hana areh, yang ka beureunteh ata ulama.\nJinoe Apam pakon hana gleh, peu ka meulapeh ngoen ileuweu menja. Wahee rakan lon sideh beukonle, takalon lonte ka glah bak uroet. Awai di Aceh Islam meusyuhu, leuhnyan ka tabeu ka laen cerita. Seuramoe Mekkah lagak beukon le, tapi weuh that hate ka jipeu cuca.\nKamoe lam rantoe susah bukeoenle. Hana pat peugah le Seuramoe Mekkah. Gara-gara seuramoe Mak Kah. Peulom jinoe hukom cambuk hana goet pah le. Bek sampe pake adoe dengoen A.\nApam Online geuthat jithe ka uluwa. Peulom jinoe Hukom hana get le, ka hana hase haba ulama. Gara-gara nyan Pak Gub di Demo, tapi memoh keudeh uluwa. Komentar pak gub sayang Beukonle, sang-sang aneuk beude di lop lam dada. Status pak gub, mantap beukonle. Sang-sang ka hase kiamat donya.\nNyan keuh ban tamselan yang geu peu sampe le syara di luwa. Nyoe keuh nyoe komentar pak gub, ka geureh 2 kerh punca. Meu ka geupeugah meumamen dosa-dosa gop, dosa droe hana geukira.\n"Wahai orang yang sedang memanen dosa fitnah, ghibbah, dan perkataan buruk, INSAFLAH!\nWatee geutarek nyawong keuh eunteuk baroe sadar keuh utk lakee meu’ah bak ureueng yg kateunak, tapi sayang 1000 kali sayang sakratulmaut ka toe that." Lon cok di statuh Irwandi baroe bak pesbuk, klik hinoe.\nNyan ban statuh pak gub, ouh wate geu pergub le hana geu pike keunan. Nyan resiko ata yang pergub nyan, Negara tanyoe Demokrasi pak gub. Demo nyan salah saboh alat peugah Inspirasi keu pak Gub. Bek neujak peugah ka ji fitnah droe neuh, nyoe jeh.\nNyan keuh nyan karena pak gub yang teuingat keu investor. Seumoga mantoeng hana investor apam. Meunyoe na Investor apam, jadeh gleh syariat Islam di Aceh.\nNyan mantoeng malam nyoe. Ka teugeut sebeutoi jih, man hana tatuleh meu breun-breun lam dada. Ek sampe lage nyan le pak Gub, Lon kira pak Gub ka over bereh aju. Bak komentar dan statuh gop nyan bak pesbuk, teumasuk geuteunak gop dan laen-laen. Nyan kon bereh that aju pejabat publik, dua ge sahoe ngoen Ahok aju.\naceh blog law artzone islamic


Matius 1 (ACEH)\n2Nabi Ibrahim, Nabi Ishaq, Nabi Yakub, Yehuda dan syedara-syedara gobnyan, Peres dan Zerah (Mak awaknyan nan geuh Tamar), Hezron, Ram, Aminadab, Nahason, Salmon, Boas (Mak gobnyan nan geuh Rahab), Obed, (Mak gobnyan nan geuh Rut), Isai, dan Raja Daud.\n6Phon nibak Nabi Daud sampoe trok ubak masa bansa Israel teuböh u Babel teucetet nan-nan lagée nyoe: Nabi Sulaiman (Mak gobnyan na kheueh beukaih peurumoh Uria), Rehabeam, Abia, Asa, Yosafat, Uzia, Yotam, Ahas, Hizkia, Manasye, Amon, Yosia, Yekhonya dan syedara-syedara gobnyan.\n12Nibak masa bansa Israel teuböh u Babel sampoe trok ubak lahé Isa teucetet nan-nan lagée nyoe: Yekhonya, Sealtiel, Zerubabel, Abihud, Elyakim, Azur, Zadok, Akhim, Eliud, Eliazar, Matan, Yakub, Yusuf lakoe Mariam. Dan nibak Mariam nyan kheueh lagée Isa nyang teuhôi Almaseh.\n18Meunoe kheueh kisah keuhai Isa Almaseh lahé. Mak Gobnyan nan geuh Mariam, meutunangan deungon Yusuf. Teuma sigohlom awaknyan meugatib, teunyata Mariam ka mume. Yusuf hana geuteupeue bahwa Mariam mume deungon kuasa Roh Po teu Allah.\n19Yusuf, tunangan Mariam nyan, na kheueh sidroe ureuëng nyang udeb saleh dan sabe geutaát ubak huköm-huköm agama. Jadi, gobnyan geutem peuputôh tunangan nyang ka teuikat nyan, teuma ngon cara seungab-seungab, mangat Mariam hana meuteumé malée dikeue rakyat ba.\n20Teungoh Yusuf geupike-pike hai nyan, gobnyan meulumpo. Dalam lumpo geuhnyan, deuh geukalon sidroe malaikat Tuhan nyang geupeugah ubak gobnyan, "He Yusuf, keuturonan Nabi Daud, bék tatakot meukawen deungon Mariam; sabab aneuëk nyang na dalam rahim jihnyan nyan jeuet jih lé kuasa Roh Allah.\n21Mariam teuma jipeulahé sidroe aneuëk agam. Aneuëk nyan harôh gata boh nan Isa, sabab jihnyan teuma jipeuseulamat umat jih keudroe nibak sigala desya."\n22Bandum nyan teujadi lagée nyan mangat geunab peue nyang ka geupeugah lé Tuhan meulalu nabi Gobnyan,\n23"Sidroe aneuëk dara peurawan teuma mume dan jipeu lahé sidroe aneuëk agam. Aneuëk nyan teuma jiboh nan Imanuel." (Imanuel na kheueh basa Ibrani nyang makna jih. "Allah na meusajan geutanyoe".)\n24Óh lheueh nyan Yusuf jaga dan geubeudôh nibak teumpat éh, laju geupeubuet peue nyang ka geupeugah lé malaikat Tuhan ubak gobnyan. Gobnyan laju meukawen ngon Mariam.\n25Teuma sigohlom Mariam geupeulahé aneuëk geuh nyan, Yusuf hana meusituboh deungon Mariam. Dan óh ka lheueh aneuëk nyan lahé, lé Yusuf laju geuboh nan Isa.


Ummi sabirah — Steemit\nsteemitnatural (52)in #esteem • 8 months ago\nNyoe ban meunyoe jeut keu ummi tengku.sabe mameh sabe cantek.sabe tari.nyoe adalah ummi shabirah padang.\nAwai dile lon dan ummi adalah ngoen akrab han toem pernah meurumpoek.gobnyan saba that wate geumeununtut.sama that lage nan geuh gibnyan awai dile adalah guru bak pesantren dipadang.jinoe kareuna ka meuaneuk mit jadi ka geupiyoeh meungaja.pane na mungken ka meu iku iku diliket mantoeng geutebit tamoeng lam glah.pajan geuteume uruh aneuk mit geuh.kakeuh jinoe yang mantoeng meungaja cuma abi sagai.abi ureung jih leupah na caroeng.kitab kuneng luwah that jeut geuh.\nAbi adalah alumni dari aceh.seuhingga gaya geuseumeubeut pwureuseh ureung aceh seumeubeut.tapi su abi hana lage su geulante biasa awak aceh musu kan lage su geulante.abi hana meunan.su droeneuhnyan lembut that.\nDipadang ureung malem jihei buya.abi jinoe ka jigeular buya tuan ku nan mudoe sideh disolok.\nUmi dan buya memang sijudoe yang paleng mantab bak takaloen bak ureng peugah peugah.aneuk murid geuh mandum cukoep horeumat keu gobnyan mandua.\nAsai na wate buya dan ummi sabe neukunjoeng u aceh untuk jak sawe gure.adak hana tip uroe raya tang suthien sigoe sabe na neulangkah.nyan mandum adalah geukheun beureukat.tapi di sideh keu buya joek joek seureukah lage bak geutanyoe di aceh ka mulai pudar.kecuali na jiyu ceramah atau jiyu seumeubeut majlis taklim.nyan baroe na jibi seudeukah.meuhan hana.koen lage bak geutanyoe.tajak meuen meuen tajak coek beureukat mantoeng tame sereulah ke gure gute teuh.\n#photography #family #education\n8 months ago in #esteem by steemitnatural (52)\nesteemapp (74) 8 months ago


Contoh Pidato Dalam Bahasa Aceh |\nContoh Pidato Dalam Bahasa Aceh\t8 Februari 2010\nHamdan Syukran lillah, Shalaatan wa salaaman ‘ala Rasulillah, wa ‘ala aalihi washahbihi wa maw walah.\nNibak mula phôn, mandum pujoë meuwoë keu Allah, Tuhan nyang that rayek, nyang that meugah ban sigom donya. ‘oh l’huh nyan seulaweuët saleuëm keu pang ulèë ‘alam, Rasul janjôngan Muhammad al Mushthafa, nyang ka utôh lé po teuh Allah keu mandum ummat manusia. Teuma l’huh nyan keu sahbat seureuta keuluarga gopnyan, nyang that sunggôh bak geu bantu Nabi geutanyoë bak geu peutheuën ngon geu peuluwah agama Èseulam. Hana teuwo chit seulaweuët saleuëm keu mandum ‘alim ‘ulama, nyang away-away ngon nyang dudoë-dudoë nyang mu’tabar.\nNyang ulôn tuwan peu muliya; ureuëng-ureuëng chik kamoë, (bapak Bupati atawa Camat atawa la’én2). Hana tinggai chit horeumat ta’dziëm lôn tuwan keu mandum rakan nyang ka meusapat lam majeulih nyoë.\nNeu peu idin keu ulôn tuwan, siat lôn tuwan dong di keuë ureuëng-ureuëng chik kamoë, rakan-2, aduën ngon adoë mandum….\nSabab Na padum-padum boh hay nyang keuneuk peu sampoë. Nyang bahwasajih nyoë katrôh geu tanyoë bak masalah “keusèhatan ngon meu ubat”. Tutô Keusèhatan nakeuh geucok nibak bahsa Arab. Nyakni “Shihah” (صححة).\nKeusèhatan nakeuh saboh peukara nyang that peunténg, saweuëb nyan keuh Imum Syafi’i geu peugalak bak geu tanyoë beu tatém mita duwa bagoë èleumèë, nyankeuh èleumèë Fiqah keu shah ibadah, ngon èleumèë keusèhatan atawa kedokteran supaya sihat badan, mangat mudah bak ta meu udép lam ibadah.\nKawôm muslimin nyang geu bri rahmat lé Allah, Rasulullah SAW na neupeu ubat para sahabat, na riwayat nyang peugah, nabi geutanyoë neu plè/bôh ubat bak leut/luka saiyidina Abu Bakar RA, sabab jikap lé uleuë. Na lom la’én2 riwayat.\n1.\tM. Nabil Berri - 15 Februari 2010\nSabah raya Teungku…\nTeungku, ci neu’eu nyoe:\nNeutulong tamah atawa neupeubeutoy pat-pat na salah…\noh man mantap that\n3.\tNabil El-Biruni - 29 Juli 2012\nPaneu’ that teungku\n4.\tUmar Surya Brother's - 26 April 2013\n5.\tUmar Surya Brother's - 26 April 2013\nbres sih tpi kok masalah obat ya,,,\nteuku paneu nya\n6.\tRicky Haryanto - 5 Februari 2014\n7.\tanak aneh - 10 Maret 2014\n8.\tkismullah - 28 Agustus 2014\ntentang turoet ureung chik na?


Jai That Angen Syuruga, Ketua Timses Akmal Hanif Ka Disuröet - NASAJA BERITA\nHome › Aceh Utara › akmal hanief › Caleg › dpr ri › nasaja › pemilu\nJai That Angen Syuruga, Ketua Timses Akmal Hanif Ka Disuröet\nNasaja Berita – Lhoksukon, Karap uroe pemilihan, ketua tim pemenangan atawa ketua timses caleg DPR-RI, Akmal Hanief ka geupiyoh, han ji tem le jeut keu ketua timses. Hana can sagai bak hie.\nMenurot info nyang Apa Raban teume dari LiputanAceh.com, ketua timses nyoe geupiyoh seubab hana can le sinan. Hana can kön wab hana peng atawa kiban, tapi komunikasi han jalan. Meunan meunurot haba nyang troh bak Apa.\nNyang keuphon le that janji angen syurga keu awak timses. Jadi watee di lakee bukti dari janji teungku Caleg nyan, ka han ek ta peuglah. Nyang brat saket ulee ketua Timses bak peuglah h'iem. Di Teungku Caleg kalheuh geupeugah ka lheuh. Seubab kön keu pu nah, kadang janji nyang han ji lop lam ulee teuh. Nyang na saket ulee di Teungku Muhammad Mukhbir seulaku ketua timses bak peuglah h'iem janji Teungku Akmal Hanief meutuwah nyan. Nasaja kiraju.\nMeunyoe keu materi han jeut hai, na lah bacut sapoe. Teuman meunyoe hana konsisten lam hai komunikasi kön brat meucawö ulee teuh. Daripada ta peusaket droeteuh hinan, leubeh göt ta piyoh ju.\nGeupeugah le Teungku Mukhbir, nyoe peurle ta sampaikan bak media, mangat ji teupu le anggota timses laen. Dan ureung-ureung nyang kadang na geu meujanji le caleg nyan, bek le jak tagih atawa jak teumanyöng bak bak lon, seulaku ketua timses awai." Meunan kheun Tgk Mukhbir.\nNasaja kiraju, meunyoe keu tim droe han ek ta peutimang, kiban cara ta keuneuk peutimang nanggroe. Makajih Apa hana galak meupeulitek kiraju.\n0 Response to "Jai That Angen Syuruga, Ketua Timses Akmal Hanif Ka Disuröet"


Syukur alhamdulillah, akhee jih ulon tuan bereh syit, meu peuglah niet. Dari awai ulon tuan memang na cita-cita nak meupeuget saboh Blog, untuk kepentingan pribadi ke meu runo mamandum hai yang na di seulingka geutanyo. Terutama tentang Adat istiadat dan Budaya bansa Atjeh. Yang pada masa-masa jaya jih disekitar abad keu 17- meu syuhu ban saboh donya.\nTeurimong geunaseeh beurayeuk that, keu syedara-syedara dan rakan meutuah, terutama keu ureung chik-ureung chik lon seureuta keu mandum guree-guree ulon tuan, baik guree langsong maupun hana langsong. Meunan syit u lon tuan lagi izin beurayeuk that keu guree-guree yang ka dari awai geu peugot Blog keudro. Meu’ah beurayeuk that lon lakee iidzin copy untuk ditampilkan kembali, bak halaman Blog ulon tuan, sebagai bahan keu ulon tuan meuruno. Hana maksud untuk di komersialkan meubacut pih..\nAkhee jih ulon tuan lakee meu’ah meunyo na silap ngon alpa, serta kritik dan saran teutap ulon tuan harap..karena ulon tuan betoi-betoi awam tentang ilmee Komputer ngon internet. Nyoe ulon tuan bit-bit otodidak atau meuruno keudroe. Seumoga cita-cita mulya geutanyoe untuk ta peu maju keelai adat ngon budaya bansa Atjeh bisa terwujud. Amiin ya rabbal ‘alamin\n“ Matee aneuk meupat jrat, Gadoeh adat pat tamita “\nDzulqaidah 1430 H\nDiposting oleh Atjeh Pusaka di 02.34


2 Raja-Raja - Aceh Bible - Old Testament / 2Kings-13\nNibak thon nyang keudua ploh lhée watée peumeurintahan Yoas ateueh Yehuda, Yoahas aneuëk Yehu jeuet keuraja Israel, dan gobnyan geumat peurintah di Samaria tujoh blaih thon treb jih.\n2 Lagée Raja Yerobeam nyang mat peurintah sigohlom nyan, Yoahas meudesya ubak TUHAN dan jeuet keusabab ureuëng Israel ka meudesya cit teuma. Gobnyan hántom na geutinggai buet-buet geuh nyang jeuhet nyan.\n3 Lé sababnyan TUHAN meureuka ubak Israel deungon nyan teuma Gobnyan geupeubiyeu mantong Hazael raja Siria dan Benhadad aneuëk gobnyan, meu-ulang-ulang jipeutaloe Israel.\n4 Lé sababnyan Yoahas meudoá ubak TUHAN, dan TUHAN geudeungoe doá geuhnyan, sabab TUHAN geukalon padubna keujam jih raja Siria jitindéeh ureuëng Israel.\n5 TUHAN laju geubri keu ureuëng Israel sidroe peumimpén nyang peuleuh awaknyan nibak keukuasaan Siria deungon nyan teuma awaknyan udeb teuntram lom lagée nyang ka-ka.\n6 Bahpi meunan ureuëng Israel teutab hana jipiôh-piôh jipeubuet desya nyang geupeuphon lé Raja Yerobeam. Awaknyan teutab jipeubuet desya-desya nyan, dan jipeubiyeu mantong patong Dewi Asyera teutab na di Samaria.\n7 Angkatan prang Israel ka jipeuhanco le raja Siria deungon nyan teuma Raja Yoahas tinggai 50 boh pasokan meuguda, 10 boh geuritan prang, dan 10.000 droe sipa-i.\n8 Kisah laén keuhai Raja Yoahas dan banmandum jasa keupahlawanan gobnyan ka teucetet lam kitab Seujarah Raja-raja Israel. 9 Gobnyan meuninggai dan teupeukubu di Samaria. Yoas aneuëk gobnyan jeuet keuraja keugeunantoe gobnyan.\n10 Nibak thon nyang keu lhée ploh tujoh peumeurintahan Raja Yoas ateueh Yehuda, Yoas bin Yoahas jeuet keuraja Israel dan geumat peumeurintah di Samaria 16 thon treb jih.\n11 Gobnyan pi meudesya ubak TUHAN sabab geuturot buet nyang jeuhet nibak Raja Yerobeam nyang ka jeuet keusabab ureuëng Israel jipeubuet desya.\n12 Kisah nyang laén keuhai Raja Yoas, meunan cit keuhai keupahlawanan gobnyan lam prang teulawan Amazia raja Yehuda, ka teucetet lam kitab Seujarah Raja-raja Israel.\n13 Yoas meuninggai dan teupeukubu nibak lampôh jrat raja-raja di Samaria. Yerobeam II aneuëk gobnyan jeuet keuraja keugeunantoe gobnyan.\n14 Bak saboh watée Nabi Elisa sakét brat, dan Raja Yoas geuteuka geujak kalon gobnyan. Watée geukalon Elisa karab meuninggai, rajanyan laju geumo sira geupeugah, "Bapak lôn, Bapak lôn, nyang bila Israel nyang paleng rayeuk!"\n15 "Cok kheueh busur ngon aneuk panah!" peurintah Elisa ubak gobnyan. Yoas laju geucok,\n16 lheuehnyan lé Elisa geuyue meusiab-siab mangat jitimbak ngon aneuk panah nyan. Raja pih meusiab-siab, dan Elisa laju geukeubah jaroe gobnyan ateueh jaroe raja.\n17 Lheuehnyan pakriban nyang ka geupeurintah lé nabi nyan, raja laju geupeuhah teungkab nyang meuhadab u Siria. "Timbak kheueh aneuk panah gata!" peurintah Nabi Elisa lom. Dan meunan óh lheueh raja geupeuleuh aneuk panah nyan, nabinyan laju geupeugah, "Gata kheueh panah TUHAN. Deungon panah nyan TUHAN teuma geupeutaloe Siria. Gata teuma tamuprang talawan Siria di Afek sampoe gata hase tapeutaloe awaknyan."\n18 Elisa laju geuyue ubak Raja Yoas mangat geujakcok panah-panah gobnyan nyang laén dan laju geuseupôt atranyan ateueh tanoh. Raja geuseukok tanoh na lhée goe, lheuehnyan laju geupiôh.\n19 Elisa beungéh that, dan laju geupeugah, "Nyang sikeubit jih gata seukok limong atawa nam goe, deungon nyan gata hase tapeuhanco bansa Siria. Teuma jinoe gata hase tapeutaloe awaknyan cit lhéegoe sagai."\n20 Hana treb teuma óh lheuehnyan Elisa meuninggai donya dan laju teupeukubu. Nibak watéenyan geurombolan-geurombolan Moab lazem jih jiprang Israel sithon sigoe.\n21 Nibak siuroe watée na meupadub droe ureuëng teungoh jipeukubu ureuëng maté, laju jikalon saboh kawan geurombolan Moab teungoh jijak. Dan awaknyan pih hana jipike panyang manyét ureuëng maté nyan jitiek meunan mantong lam jrat. Elisa laju geuplueng. Meunan manyét nyan tupéh ubak keurangka Elisa, manyétnyan laju udeb lheuehnyan laju jidong.\n22 Lam watée keurajeuen Yoas nyan, Hazael raja Siria teutab ji-ienanya bansa Israel.\n23 Teuma TUHAN geugaséh keu umat Gobnyan dan geupeu amphon awaknyan. Gobnyan hana geutem awaknyan jipeuranab ateueh rhueng bumoe, teuma Gobnyan geutulông awaknyan, deumi janji Gobnyan deungon Nabi Ibrahim, Nabi Ishaq dan Nabi Yakub. Trok ánjinoe Gobnyan teutab hana geutuwoe keu umat Gobnyan.\n24 Óh lheuehnyan Hazael raja Siria meuninggai donya, dan Benhadad aneuëk gobnyan jeuet keuraja.\n25 Dan Yoas raja Israel hase geupeutaloe Benhadad lhée goe dan teucok lom teuma banda-banda nyang ka jireubot le Benhadad watée peumeurintah jimat lé Raja Yoahas ayah Yoas.


Nabi Yeremia - Aceh Bible - Old Testament / Jeremiah-1\nKitab nyoe meuasoe tutoe haba Nabi Yeremia bin Hilkia, gobnyan na kheueh sidroe lamkawan teungku imeum di banda Anatot di wilayah Benyamin.\n2 TUHAN meufeureuman ubak Nabi Yeremia bak thon nyang keu lhée blaih geumat keurajeuen lé Yosia bin Amon raja di nanggroe Yehuda.\n3 Óh ka lheueh nyan TUHAN geupeugah lom ubak gobnyan meu ulang-ulang, phon bak jamen peumeurintahan Yoyakim bin Yosia sampoe ubak thon nyang keu siblaih keurajeuen Zedekia bin Yosia. Bak buleuen nyang keulimong nibak thon nyan cit teuma peunduduek Yerusalem jiangkot ubak teumpat nyang teuböih.\n4 TUHAN meufeureuman ubak ulôn,\n5 "Sigohlom Lôn cebta gata lam pluet ma gata, dan sigohlom gata lahé u ateueh rhueng donya nyoe, Ulôn ka Lôn piléh dan Lôn baiát gata mangat jeuet keu nabi keu bansa-bansa."\n6 Laju lôn jaweueb, "Ya TUHAN Nyang Mahamanyang, ulôn hana carông lôn peugah haba sabab ulôn nyoe mantong muda that."\n7 Teuma TUHAN geujaweueb, "Bék tapeugah gata mantong muda that. Meunyoe Ulôn nyang kirém gata ubak soe mantong, gata harôh tajak, dan banmandum nyang Ulôn yue gata peugah, nyan harôh gata peusampoe ubak awaknyan.\n8 Bék teumakot keu awaknyan, sabab Ulôn na meusajan gata keu Lôn jak lindong gata. Ulôn, TUHAN, ka Lôn peugah haba!"\n9 Óh lheueh nyan TUHAN laju geusunyueng jaroe Gobnyan, dan geumat laju babah ulôn sira geupeugah, "Deungoe kheueh dan jak peusampoe kheueh tutoe haba nyang Ulôn peugah nyoe.\n10 Uroe nyoe Ulôn bri ubak gata kuasa ateueh bansa-bansa dan keurajeuen-keurajeuen nanggroe -- kuasa keu gata peureubah dan peuhanco, keu taguleng dan tapeubinasa, keu tapeudong dan tapula."\n11 TUHAN meufeureuman lom ubak ulôn, "Peue nyang gata ngieng, he Yeremia?" Laju lôn jaweueb, "Cabeueng bak kayée badam, TUHAN ."\n12 "Beutôi that," geupeugah lé TUHAN, "Ulôn jaga mangat banmandum nyang Ulôn peugah jeuet keunyataan."\n13 Laju TUHAN geutanyong lom ubak ulôn, "Peue lom nyang gata ngieng?" Laju lôn jaweueb, "Di siblaih utara na lôn kalon beulangöng dan asoe jih nyang na lam nyan teungoh ju meubura dan rab reubah u arah keunoe."\n14 TUHAN meufeureuman, "Di utara malapeutaka teuma teuka dan banmandum asoe nanggroe nyoe habéh keunong.\n15 Ulôn teuma Lôn yue banmandum bansa nyang na di siblaih utara jiteuka keujijak kuasa Yerusalem. Bintéh-bintéh beuton nyang na bansiseun lingka banda nyoe meunan cit deungon pintoe-pintoe geureubang jih dan banmandum banda nyang na di Yehuda teuma awaknyan reupah.\n16 Ulôn kuhuköm umat Lôn, sabab awaknyan ka meudesya dan jipeulikot Lôn. Awaknyan ka jipeuseumah keureubeuen ubak ilah-ilah nyang laén, dan jipeugét patong-patong beurala keu jiseumah.\n17 Meusiab-siab kheueh, Yeremia! Tajak kheueh dan peusampoe kheueh ubak awaknyan, banmandum nyang ka Ulôn peurintah ubak gata. Bék takot keu awaknyan, mangat gata bék Ulôn peujeuet leubeh teumakot lom meunyoe meuhadab keue deungon awaknyan.\n18 Deungoe kheueh! Gata teuma jilawan lé peunduduek nanggroe nyoe, na kheueh lé raja-raja Yehuda, peujabat peumeurintah, teungku-teungku imeum, dan rakyat. Teuma nibak uroe nyoe Ulôn bri keu gata teunaga mangat talawan awaknyan. Gata teuma jeuet lagée banda nyang meukuta nyang kukôh, lagée taméh beuso dan beuton teumaga. Awaknyan hana meuhase jipeutaloe gata, sabab Lôn na meusajan gata dan Lôn lindong gata. Ulôn, TUHAN, ka Lôn peugah haba."


2 Petrus - Aceh Bible - New Testament / 2Peter-1\nSyedara-syedara nyang biet-biet meuiman lagée kamoe meuiman! Isa Almaseh, na kheueh Allah dan Raja Peuseulamat geutanyoe, biet mungken tanyoe meuiman bak Gobnyan, sabab Gobnyan geupeubuet nyang beutôi. Surat nyoe nibak Simon Petrus, sidroe namiet dan rasui Isa Almaseh.\n2 Seumoga Allah geubri beureukat dan seujahtra ateueh gata deungon meulimpah-limpah, sabab gata taturi Allah dan Isa, Tuhan tanyoe.\n3 Po teu Allah ka geupeu guna kuasa ilahi Gobnyan keu geubri keugeutanyoe peue-peue mantong nyang peureulée keu tameuiébadat. Gobnyan geupeubuet nyoe meulalu peue nyang tanyoe teupeu keuhai Isa Almaseh, nyang ka geutawök tanyoe keu tarasa keurayeuk Gobnyan dan keu gét Gobnyan.\n4 Deungon cara nyan kheueh Allah geuanugeurah keugeutanyoe beureukat-beureukat nyang lumpah jai dan meuhareuga nyang ka geupeu janji. Deungon na beureukat-beureukat nyan gata hase leupah nibak nafeusu-nafeusu jeuhet nyang jipeurusak donya nyoe, dan gata tateurimong sifeuet ilahi.\n5 Lé nyan, useuha kheueh beu biet-biet mangat gata teutab peucaya ubak Almaseh dan peucaya gata nyan jitumpang teuma lé udeb nyang jroh. Disampéng udeb nyang jroh, gata peureulée that beujeuet keu ureuëng nyang meuiéleumé,\n6 dan disampéng iéleumé, gata pih meuseuti hase takuasa droe. Meunan cit seulaén hase takuasa droe beuhase teuma tabina droe jeuet keu tabah gata meuhadab ngon peue mantong. Disampéng tabah meuhadab peue mantong, gata pih harôh udeb meunurot lagée nyang geulakée lé Po teu Allah.\n7 Dan udeb lagée nyang geulakée lé Allah beuna teuma gaséh ngon sayang ubak syedara-syedara gata nyang seuiman. Meunan cit bah kheueh teuma gaséh sayang gata ubak syedara-syedara nyang saboh iman teutamah teuma gaséh sayang ubak mandum manusia.\n8 Banmandum nyan na kheueh sifeuet-sifeuet nyang gata peureulée. Meunyoe mandum sifeuet nyan na nibak gata ngon meulimpah-limpah, gata teuma jeuet keu ureuëng nyang jumôt dan meuhase lam buet, dan taturi Isa Almaseh Tuhan geutanyoe deungon leubeh gét lom teuma.\n9 Teuma ureuëng nyang hana sifeuet-sifeuet nyang lagée nyan, pandangan ureuëng nyan picék; ureuëng nyan hana hase jikalon dan desya-desya jih nyang awai ka teupeugleh.\n10 Sabab nyan, Syedara-syedara, meu-useuha kheueh leubeh brat lom mangat panggelan Allah dan geupiléh lé Gobnyan ateueh droe gata nyan meutamah-tamah teuga. Meunyoe gata tapeubuet nyan, gata hana murtad.\n11 Deungon na lagée nyan keugata teuma geubri hak nyang peunoh keu gata tamong lam Keurajeuen nyang keukai nibak Tuhan dan Raja Peuseulamat geutanyoe Isa Almaseh.\n12 Sabab nyan, ulôn sabe lôn peuingat gata keuhai nyan, bah pi gata ka tateupeue dan gata meuiman ubak ajaran nyang teuka nibak Allah nyang ka gata teurimong nyan.\n13 Simantong ulôn nyoe lam udeb, ulôn meurasa wajéb lôn peuingat ubak gata lam hai-hai nyan.\n14 Sabab ulôn kuteupeu bahwa hana treb lé ulôn teuma kutinggai donya nyoe, sabab Tuhan geutanyoe Isa Almaseh ka geubri tée ngon nyata that ubak ulôn.\n15 Deungon lagée nyan ulôn teuma ku-useuha bahwa watée ka meuninggai pih, gata sabe taingat lom teuma hai-hai nyoe.\n16 Watée kamoe peugah ubak gata padub na agong jih óh teuka Tuhan geutanyoe Isa Almaseh, kamoe hana meugantung nibak haba-haba dongeng nyang hana beutôi nyang jipeugah lé manusia. Keuagongan Almaseh nyan ka lheueh kamoe ngieng ngon mata ulée kamoe keudroe.\n17 Kamoe na nibak teumpat nyan watée Gobnyan geupeu agong dan geuhoreumat lé Allah Bapak. Bak watée nyan teudeungoe su nibak Nyang Mahamulia, nyang peugah ubak Gobnyan, "Nyoe kheueh Aneuëk Ulôn nyang Ulôn gaséh. Gobnyan that jipeumangat até Lôn!"\n18 Kamoe keudroe na meudeungoe su nyan nyang teuka nibak syeuruga watée kamoe na meusajan ngon Gobnyan ateueh gunong nyang suci nyan.\n19 Nyang kheueh sabab jih kamoe leubeh yakén lom peue nyang geupeusan lé Allah nyang ka geupeutrok lé dumna nabi-nabi. Nyang sigét jih gata ngieng peusan nyan, sabab peusan nyan lagée panyöt nyang hu bak teumpat nyang seupôt trok án mata uroe jiteubiet, dan cahya bintang timu hu meucahya lam até gata.\n20 Nyang phon that bah kheueh gata ingat nyoe: Peusan Allah nyang geupeusampoe lé dumna nabi-nabi hana jeuet tatafeuse meunurot peundapat droe teuh keudroe.\n21 Sabab, hántom na peusan Allah nyan ateueh keuheundak manusia. Teuma Roh Allah geukuasa manusia keuteupeusampoe peusan nibak Allah nyan keudroe.


2 Raja-Raja - Aceh Bible - Old Testament / 2Kings-6\nNibak siuroe nabi-nabi nyang geudidek lé Elisa, apoh apah ubak gobnyan. Nabi-nabi nyan geupeugah, "Teumpat tinggai geutanyoe ubit that-that!\n2 neupeu idhin kheueh keu kamoe meujakkoih bak kayée nyang tô ngon Krueng Yordan, dan geupeudong teumpat tinggai geutanyoe disinan." "Gét that," geujaweueb lé Elisa.\n3 Sidroe lamkawan awaknyan jipaksa mangat Elisa geujak meusajan ngon awaknyan. Elisa geutem,\n4 dan awaknyan pih laju jijak meusajan-sajan. Watée katrok bak binéh Krueng Yordan, jipeuphon kheueh awaknyan jijakkoh kayée.\n5 Deungon hana jisaja mata pato sidroe lamkawan awaknyan rhot lam ié. "Pakon meunan hai Bapak!" jikuk lé awaknyan, "Nyan pato gob teungui sikeujab!"\n6 "Dipat rhot jih?" geutanyong lé Elisa. Ureuëng nyan laju jitunyok teumpat jih, lé Elisa laju geureupang sikrak kayée lheueh nyan laju geurhon ubak teumpat nyan. Deungon nyan jitimue kheueh mata pato nyan ateueh muka ié.\n7 Geupeugah lé Elisa, "Cok!" Ureuëng nyan laju jisunyueng jaroe jih dan laju jicok pato nyan.\n8 Bak saboh watée Siria jimuprang deungon Israel. Óh ka lheueh meurokpakat ngon mandum panglima jih, raja Siria nyan laju jipeuteuntée bak teumpat toh awaknyan jipeudong khimah.\n9 Teuma Elisa geukirém haba ubak raja Israel keu geupeuingat raja nyan mangat bék jijak ubak teumpat nyan, sabab lé ureuëng-ureuëng Siria ka lazem that jijak rot nyan.\n10 Lé sababnyan raja Israel laju geupeuingat ubak ureuëng-ureuëng Israel nyang na tinggai rab-rab ngon teumpat nyan mangat awaknyan meujaga-jaga. Meunan kheueh Elisa meu-ulang-ulang geupeuingat raja.\n11 Sabab hainyan keubiet sakét that até raja Siria, lé sababnyan teuma laju jihôi bubena peuwira jih lheuehnyan laju jitanyong, "Pasti lamkawan geutanyoe na nyang meukianat. Soe ureuëng jih? Peugah laju!"\n12 Sidroe lamkawan peuwira nyan laju jijaweueb, "Hana meusidroe pih, wahe Teungku Po. Nabi Elisa kheueh ulée peukuron jih! Gobnyan kheueh nyang peugah ubak raja Israel peue nyang Teungku Po peugah nyan, bahpi nyan neupeugah lam kama éh."\n13 "Jak seulidek kheueh dipat jihnyan," peurintah raja, "mangat jeuet hase ulôn drob jihnyan." Lé ureuëng laju jijak peugah ubak raja bahwa Elisa na di Dotan.\n14 Lé raja Siria laju jikirém ubak teumpat nyan saboh kawan pasokan nyang rayeuk meunan cit deungon guda dan geuritan prang. Óh watée malam awaknyan ka trok ubak banda nyan dan banda nyan laju jikeupong.\n15 Óh singoh nyan, banbeungoh that-that watée peulayan Elisa jibeudôh dan jiteubiet uluwa, laju deuh jikalon pasokan Siria ka jikeupong banda nyan leungkab deungon guda dan geuritan prang awaknyan. Lé sababnyan laju jiwoe ubak Elisa dan jipeugah, "Mupalo tanyoe, Teungku Po! Peue nyang harôh tapeubuet?"\n16 "Bék takot," jaweueb Elisa. "Nyang dong blaih tanyoe leubeh le nibak nyang dong blaih awaknyan."\n17 Lheueh nyan Elisa laju geumeudoá, "TUHAN, bah kheueh Droeneueh neubuka mata peulayan ulôn mangat jih nyan jeuet jikeumalon!" TUHAN geupeutrok doá Elisa dan watée peulayan geuhnyan jikeumalon, deuh jingieng gunong nyan peunoh deungon guda dan geuritan meuapui jikeulileng Elisa.\n18 Watée ureuëng-ureuëng Siria nyan jijak prang gobnyan, Elisa laju meudoá, "TUHAN, peubuta kheueh mata bubena awaknyoe!" TUHAN geudeungoe doá Elisa, deungon nyan teuma awaknyan banmandum ka habéh buta.\n19 Elisa geujak bak awaknyan sira geupeugah, "Gatanyoe ka sisat, nyoe kon banda nyang gata mita. Jak, seutôt ulôn, eunteuk ulôn intat gata ubak ureuëng nyang gata mita." Laju Elisa geuintat awaknyan u Samaria.\n20 Watée awaknyan geutamong lam banda nyan, Elisa laju meudoá, "TUHAN, neupeubleuet kheueh mata awaknyan mangat awaknyan jeuet jimeungieng." TUHAN geudeungoe doá Elisa; Gobnyan geupeubleuet mata mandum awaknyan akhé jih awaknyan hase jimeungieng dan awaknyan banmandum hireuen watée jikalon bahwa awaknyan kana nibak banda Samaria.\n21 Watée raja Israel geukalon ureuëng-ureuëng Siria nyan, lé raja nyan laju geutanyong, "Hei Elisa, peu kheueh awaknyan ulôn poh maté banmandum?"\n22 "Bék," jaweueb Elisa, "Tantra nyang Amphon drob nibak mideuen prang pih hana Amphon poh maté, peue teuk lom nyang nyoe. Amphon jok kheueh keu awaknyan peunajoh ngon ié jieb, lheueh nyan bahkheueh awaknyan jiwoe lom ubak raja droe jih."\n23 Lé sababnyan raja Israel laju geupeuna khanuri nyang paleng rayeuk keu awaknyan. Óh ka lheueh awaknyan jimakheun ngon jieb ié, gobnyan geuyue awaknyan jeuet jiwoe ubak raja Siria. Phon watéenyan ureuëng-ureuëng Siria ka jipiôh hana jiprang le nanggroe Israel.\n24 Na padub watée teuma óh lheuehnyan lé Benhadad raja Siria laju jiba banmandum tantra jih keuneuk jijak prang Israel. Awaknyan laju jikeupong banda Samaria,\n25 lé sabab prang nyan ka jiteuka deuk nyang paleng hebat lam banda, lé sababnyan teuma saboh ulée keuleudée ka meuyuem lapan ploh péng pirak, dan dua ôn ék cicém mirah pati yuem jih limong péng pirak.\n26 Bak saboh saát watée raja teungoh geujak-jak ateueh beuton banda, na sidroe ureuëng inong laju jitawök, "Teungku Amphon, neutulông!"\n27 Geujaweueb lé raja, "Meunyoe TUHAN hana geutulông gata, panena mungken ulôn hase lôn tulông gata? Nibak ulôn hana gandom atawa ié anggô!\n28 Peue nyang gata peureulée?" Lé inong nyan jijaweueb, "Rakan ulôn nyoe ka jipadan ulôn mangat jeuet kamoe pajoh aneuëk ulôn leubeh ilée, óh singoh kamoe pajoh teuma aneuëk jihnyan.\n29 Lé sababnyan laju kamoe taguen aneuëk ulôn dan kamoe pajoh. Teuma óh singoh nyan watée ulôn lakée mangat teutaguen teuma aneuëk jih, laju jijak söm!"\n30 Watée geudeungoe meunan, lé raja laju geupriek peukayan gobnyan sabab seudeh that. Ureuëng-ureuëng nyang na jidong nibak binéh beuton nyan deuh jikalon bahwa bajée dalam gobnyan na kheueh ija krông.\n31 Raja geudumpék, "Uroenyoe cit teuma Elisa harôh maté. Bah kheueh Po teu Allah geuhuköm ulôn sibrat-brat jih meunyoe Elisa nyan hana lôn poh maté!"\n32 Lé raja laju geukirém sidroe ureuëng mangat jijak leubeh awai u rumoh Elisa. Nibak watéenyan Elisa na lam rumoh, dan na teuma meupadub droe ureuëng patot-patot teungoh meujamé lam rumoh nyan. Sigohlom trok utosan raja nyan u rumoh Elisa, Elisa laju geupeugah ubak ureuëng patot-patot nyan, "Ngieng kheueh! Tukang poh maté nyan jikirém ureuëng laén keuneuk jijak poh maté lôn. Meunyoe ureuëng nyan trok keunoe eunteuk, gata tôb laju pintoe dan bék gata peubiyeu jihnyan jitamong. Dilikot jih teuma teuka raja keudroe."\n33 Elisa gohlom habéh geumeututoe, raja katrok keunan dan laju geupeugah, "Apoh apah nyoe na kheueh TUHAN nyang peutreun ateueh geutanyoe! Lé sababnyan keupeue guna jih ulôn meuharab lom geutulông lé Gobnyan?"


Dibutuhkan Segera PRT Wanita, Samarinda - Samarinda Kota Langsa - BELI\n» Dibutuhkan Segera PRT Wanita, Samarinda - Samarinda Kota\nGratis Dibutuhkan Segera PRT Wanita, Samarinda - Samarinda Kota Langsa\nDibutuhkan segera PRT Wanita, Samarinda\n⭕ Dibutuhkan segera PRT/ Assisten Rumah Tangga, Samarinda\nBerpengalaman kerja PRT, lokasi kerja di Samarinda\nPekerjaan Bersih- Bersih ( Diutamakan Dari Jawa )\n- Wanita 18 - 35 th\n- Perkerja Keras\nMinat Hub : 0813,4711,4471\nNomor telepon ✆ 08129504965\nLowongan - Pidie Jaya (Aceh) - Februari 16, 2020 Gratis\nLowongan - West Aceh (Aceh) - Februari 10, 2020 Gratis\nLowongan - Gayo Lues (Aceh) - Februari 10, 2020 0.80 Rp.\nLowongan - Aceh Besar (Aceh) - Februari 9, 2020 Gratis\nLowongan - Nagan Raya (Aceh) - Februari 9, 2020 Gratis\nLowongan - North Aceh (Aceh) - Februari 8, 2020 Gratis\nLowongan Kerja - Jakarta Selatan\nLowongan - East Aceh (Aceh) - Februari 7, 2020 Gratis\nlowongan kerja ⭕ TALENT NEEDED Yang berminat silahkan datang langsung dari jam 17:00 - 22:00 Contact. bunda Nomor telepon ✆ 08158908865 East Aceh, Aceh\nLowongan - Aceh Tamiang (Aceh) - Februari 6, 2020 Gratis\nLowongan - South Aceh (Aceh) - Februari 6, 2020 0.80 Rp.\nLowongan - Central Aceh (Aceh) - Februari 4, 2020 Gratis\nLowongan - Aceh Tamiang (Aceh) - Februari 4, 2020 Gratis\nLowongan - Subulussalam (Aceh) - Februari 3, 2020 Gratis\nLowongan - Southwest Aceh (Aceh) - Februari 3, 2020 800000.00 Rp.\nLowongan - Pidie (Aceh) - Februari 2, 2020 Gratis\nLowongan - Bener Meriah (Aceh) - Februari 1, 2020 Gratis\nLowongan - Pidie (Aceh) - Januari 31, 2020 Gratis\nLowongan - East Aceh (Aceh) - Januari 31, 2020 Gratis\nLowongan - East Aceh (Aceh) - Januari 30, 2020 0.80 Rp.\nLowongan - North Aceh (Aceh) - Januari 30, 2020 Gratis\nLowongan - Aceh Tamiang (Aceh) - Januari 30, 2020 Gratis\nLowongan - Southeast Aceh (Aceh) - Januari 29, 2020 Gratis\nLowongan - Subulussalam (Aceh) - Januari 29, 2020 Gratis\nLowongan - Pidie (Aceh) - Januari 28, 2020 Gratis\nLowongan - Bireuën (Aceh) - Januari 26, 2020 Gratis\nLowongan - Lhokseumawe (Aceh) - Januari 26, 2020 Gratis\nLowongan - Subulussalam (Aceh) - Januari 25, 2020 Gratis\nLowongan - Gayo Lues (Aceh) - Januari 25, 2020 Gratis


Yahya - Audio Books: the Book of John - Chapter 11\nNa sidroe ureuëng nyang nan jih Lazarus tinggai di Betania meusapat ngon syedara jih nyang nan Maryam dan Marta.\n2 Maryam na kheueh ureuëng inong nyang rô minyéuk mangat bée bak gaki Tuhan, dan jisampôh ngon ôk droe jih. Saboh watée Lazarus rhot bak sakét.\n3 Bandua syedara Gobnyan jipeugah bak Isa, "Tuhan, syedara kamoe nyang Tuhan gaséh nyan sakét."\n4 Watée geudeungoe lé Isa haba nyan, laju geupeugah, "Peunyakét gobnyan hana jiba maté. Nyoe teujadi mangat Allah jipeumulia, dan lom teuma sabab Aneuëk Allah jipeumulia cit."\n5 Isa geugaséh keu Marta, Maryam dan Lazarus.\n6 Teuma watée Isa geuteumé haba Lazarus sakét, Gobnyan geusaja tinggai bak teumpat nyan dua uroe teuk.\n7 Óh lheueh nyan barô kheueh geupeugah bak murit-murit Geuh, "Jak tagisa u Yudea."\n8 Awaknyan laju jijaweueb, "Bapak Gurée, banmantong ureuëng-ureuëng Yahudi jikeuneuk rhom Bapak ngon batée dan jinoenyoe Bapak keuneuk gisa lom keudeh?"\n9 "Bukon kheueh meunyoe uroe treb jih dua blaih jeuem?" kheun Isa. "Ureuëng nyang jak watée uroe, hana meugantôh sabab deuh jikalon trang donya nyoe.\n10 Teuma ureuëng nyang jak óh watée malam meugantôh, sabab hana trang bak ureuëng nyan."\n11 Meunan kheueh geupeugah lé Isa. Óh lheuehnyan gobnyan geupeugah lom, "Sahabat geutanyoe Lazarus ka jiéh, teuma Ulôn keuneuk Lôn jak peugo jihnyan."\n12 Murit-murit Isa laju jipeugah, "Tuhan, meunyoe Lazarus jiéh, eunteuk jihnyan teuma puléh."\n13 Meukeusut Isa na kheueh bahwa Lazarus nyan ka maté. Teuma awaknyan jipike meukeusut Isa nyan Lazarus jiéh biasa.\n14 Ngon sababnyan Isa geupeugah bak awaknyan troh trang, "Lazarus ka maté.\n15 Teuma Ulôn galak cit sabab Ulôn hana sideh, sabab leubeh-leubeh keu gata, mangat gata jeuet tapatéh. Jak kheueh tajak bak saát nyoe ubak Lazarus."\n16 Tomas nyang teuhôi "Sikeumbeue" jipeugah bak rakan-rakan jih murit-murit Isa, "Jak geutanyoe taseutôt, bah kheueh tanyoe maté meusajan ngon Geuhnyan!"\n17 Watée Isa ka trok bak teumpat nyan, Lazarus ka peuet uroe treb jih lam kubu.\n18 Betania tô ngon Yerusalem, kira-kira lhée kilo metée jiôh jih.\n19 Ramé that ureuëng Yahudi jiteuka jijak saweue Marta dan Maryam keu jijak peumangat até awaknyan sabab Lazarus syedara jihnyan ka meuninggai.\n20 Watée Marta jideungoe Isa ka trok, gobnyan laju geuteubiet keu geujak sambot Isa. Seudangkan Maryam teutab tinggai di rumoh.\n21 Geupeugah lé Marta bak Isa, "Tuhan, meunyoe Tuhan na disinoe bak watée nyan, pasti syedara ulôn nyoe hana meuninggai.\n22 Teuma meunan ulôn teupeu bahwa bak saátnyoe cit teuma Po teu Allah teuma geubri peue mantong nyang Tuhan lakée bak gobnyan."\n23 "Syedara gata nyan udeb lom," kheun Isa ubak Marta.\n24 Geujaweueb lé Marta, "Ulôn kuteupeue Lazarus teuma udeb lom watée ureuëng maté teupeubeudôh lom óh Uroe Kiamat."\n25 "Ulôn kheueh nyang bri udeb dan nyang peubeudôh ureuëng maté," kheun Isa bak Marta. "Ureuëng nyang meuiman keu Ulôn teuma udeb, bah kheueh jihnyan ka maté.\n26 Dan ureuëng udeb nyang meuiman bak Ulôn, siumu masa hana maté. Peue gata tapatéh lam hainyan?"\n27 "Tuhan" jaweueb Marta, "Ulôn meuiman Tuhan Aneuëk Allah, Raja Peuseulamat nyang teuma teuka lam donya nyoe."\n28 Óh ka lheueh geupeugah lé Marta lagée nyan, laju geujak tawök Maryam, syedara gobnyan laju geusáh bak Maryam nyan, "Bapak Gurée na disinoe; Gobnyan geutanyong gata."\n29 Ban jideungoe haba nyan, Maryam bagaih-bagaih jibeudôh, laju jijak meurumpok ngon Isa.\n30 Watée nyan, Isa gohlom geutamong lam gampông. Gobnyan mantong na bak teumpat Marta meurumpok ngon gobnyan.\n31 Ureuëng-ureuëng Yahudi nyang teungoh jipeumangat até Maryam di rumoh, ban jikalon Maryam jibeudôh dan bagaih that jiteubiet uluwa; awaknyan pi laju jiseutôt Maryam, sabab awaknyan jipike Maryam jijak bak jrat keu jijak mo ba-e.\n32 Watée Maryam trok bak teumpat Isa dan jikalon Gobnyan, laju jimeuteuôt Maryam dikeue Gobnyan sira jipeugah, "Tuhan, meunyoe Tuhan na disinoe bak watée nyan, pasti syedara ulôn nyan hana meuninggai."\n33 Watée Isa geukalon Maryam jimoe, dan ureuëng-ureuëng nyang jijak meusajan ngon Maryam nyan pi jimoe, até ji seudeh, dan jihnyan leumah inseuh lumpah na.\n34 Dan geutanyong kheueh lé gobnyan bak awaknyan, "Dipat gata kubu Lazarus nyan?" "Jak takalon, Tuhan," jaweueb awaknyan.\n35 Laju Isa geumo.\n36 Teuma ureuëng-ureuëng Yahudi nyan laju jipeugah, "Ngieng kheueh, hana wayang gaséh Gobnyan keu Lazarus!"\n37 Teuma na cit lamkawan awaknyan jipeugah lagée nyoe, "Gobnyan geupeujeuet ureuëng buta deuh jikeumalon, pakon Gobnyan hana hase geutam mangat Lazarus bék maté?"\n38 Isa inseuh lumpah na, laju geujak bak kubunyan. Kubu nyan na kheueh saboh guha nyang teutôb ngon batée raya.\n39 "Kireueh keudeh batée nyan," kheun Isa. Marta, syedara ureuëng nyang maté nyan jijaweueb, "Teuma, Tuhan, jihnyoe ka peuet uroe teukubu. Kateuntée ka mubée khiéng!"\n40 Isa geupeugah bak Marta, "Kon ka lheueh Ulôn peugah bak gata: meunyoe gata meuiman, gata takalon padubna rayeuk kuasa Allah!"\n41 Teuma awaknyan laju jikireueh batée. Óh lheuehnyan Isa geutangáh u langét sira geupeugah, "Teurimong gaséh, Bapak, sabab Droeneueh ka neudeungoe Ulôn.\n42 Ulôn kuteupeu Droeneueh sabe neudeungoe Ulôn, teuma Ulôn peugah nyoe, keu ureuëng-ureuëng nyang na disinoe; mangat awaknyan jipatéh bahwa Droeneueh kheueh nyang utus Ulôn."\n43 Óh ka lheueh geupeugah meunan, Isa laju geudumpék ngon su nyang teuga, "Lazarus, teubiet!"\n44 Dan jiteubiet kheueh laju ureuëng nyang ka maté nyan. Jaroe ngon gaki jih mantong meubalot ngon ija kafan, dan muka jih mantong teutôb ngon ija tôb muka. "Ploh laju ija kafan jihnyan mangat jeuet jijak," kheun Isa bak ureuëng-ureuëng nyang na disinan.\n45 Jai that-that nibak ureuëng-ureuëng Yahudi nyang teuka jijak saweue Maryam, jimeuiman ubak Isa watée jikalon keujadian nyan.\n46 Teuma na meupadub droe lamkawan awaknyan laju jijak bak ureuëng-ureuëng Farisi dan laju jipeugah peue nyang ka geupeubuet lé Isa.\n47 Ngon sabab nyan ureuëng-ureuëng Farisi dan imeum-imeum ulée laju jipeuna rapat dikeue Mahkamah Agama. Awaknyan jipeugah, "Peue nyang harôh tapeubuet? Ureuëng nyoe jai that jipeubuet nyang ajaéb!\n48 Meunyoe tapeubiyeu ureuëng nyan jipeubuet laju lagée nyoe meutamah jai ureuëng nyang meuiman bak jih nyan. Dan akhé jih peunguasa Roma teuma jiteuka dan jipeuhanco Baét Allah dan banmandum banda geutanyoe!"\n49 Sidroe lamkawan awaknyan nyang nan jih Kayafas, imeum agong bak thon nyan, ureuëng nyan jipeugah lagée nyoe, "Gatanyoe hana tateupeue sapeue.\n50 Peu kheueh gata hana tasada bahwa deumi rakyat, leubeh gét sidroe ureuëng maté nibak bansaboh bansa hanco?"\n51 Sibeuna jih Kayafas jipeugah nyan, bukon lam pikeran jih keudroe. Teuma sibagoe imeum agong thon nyan jihnyan laju jipeujeuet Isa teuma maté keu bansa Yahudi.\n52 Dan bukon keu bansa Yahudi mantong, teuma keu teupeusapat dan teupeusaboh aneuëk-aneuëk Allah nyang meucrebre.\n53 Phon nibak uroenyan lé peunguasa Yahudi laju jimeupakat keu jipoh maté Isa.\n54 Ngon sabab nyan Isa hana le geupeuleumah droe dikeue ureuëng ramé lamkawan ureuëng Yahudi. Gobnyan laju geutinggai Yudea, laju geujak u banda nyang nan jih Efraim bak binéh padang pasi. Disinan Gobnyan tinggai meusajan ngon murit-murit Geuh.\n55 Bak watée nyan ka tô that ngon Uroe Raya Paskah Yahudi. Jai that-that ureuëng nyang tinggai di gampông-gampông jijak u Yerusalem keu jijak peuna upacara teupeugleh droe sigohlom peurayaan nyan.\n56 Awaknyan jimita Isa, dan watée ka meusapat di Baét Allah, awaknyan laju jimarit sabe keudroe-droe, "Pakriban meunyoe bak gata? Peu kheueh mungken Gobnyan hana geuteuka uroe raya nyoe."\n57 Awaknyan jipeugah meunan sabab imeum-imeum ulée dan ureuëng-ureuëng Farisi jipeuteubiet peurintah bahwa ureuëng nyang jiteupeue dipat Isa nyan na, harôh jilapor mangat Gobnyan hase teudrob.


Filemon - Aceh Bible - New Testament / Philemon-1 Appeal to Onesimus\nSyedara Filemon, sabat dan rakan kamoe! Ulôn, Paulus, sidroe ureuëng huköman sabab lé Isa Almaseh, meusajan deungon syedara ulôn Timotius, kamoe tuléh surat nyoe keu gata\n2 dan keu jeumaáh nyang na meusapat dirumoh gata; meunan cit keu syedara tanyoe ureuëng inong nyang nan jih Apfia dan rakan saboh peujuangan ngon geutanyoe Arkhipus.\n3 Kamoe meuharab that seumoga Allah Bapak geutanyoe dan Tuhan Isa Almaseh geubri beureukat dan seujahteura ubak gata.\n4 Tieb-tieb ulôn meudoá, ulôn kheun nan Gata dan lôn lakée teurimong gaséh ubak Po teu Allah.\n5 Sabab ulôn deungoe bahwa Gata biet-biet meuiman ubak Tuhan Isa dan gata gaséh banmandum umat Allah.\n6 Ulôn meudoá mangat meusyedara geutanyoe sibagoe ureuëng-ureuëng meuiman teuma jipeuhase peungeurtian nyang leubeh rayeuk ateueh banmandum beureukat nyang na bak geutanyoe sabab meusaboh ngon Almaseh.\n7 Syedara lôn Filemon, geunaséh gata ateueh banmandum umat Allah, keubiet mangat that até lôn dan ngon lagée nyan ka teubri durongan keu ulôn nyoe! Banmandum umat Allah ka jeuet keu geumbira sabab lé Gata.\n8 Ngon sabab nyan, sibagoe sidroe syedara nyang saboh iman, ulôn jeuet mantong lôn peurintah Gata keu Gata peubuet peue mantong nyang meuseuti Gata peubuet.\n9 Teuma sabab ulôn kugaséh Gata, nyang kheueh sabab jih lôn lakée mantong. Ulôn nyoe sidroe ureuëng tuha nyang jinoenyoe teungoh keunong teun lam peunjara sabab lé Isa Almaseh.\n10 Ulôn, Paulus, nyang lôn peugah nyoe keuhai Onesimus, aneuëk ulôn lam Almaseh. Sabab lam peunjara nyoe ulôn ka jeuet keu bapak rohani jih.\n11 Yoh masa ilée jih nyan hana meuguna nibak gata, teuma watée nyoe jihnyan ka na guna, kon mantong keu gata, teuma keu ulôn cit teuma.\n12 Jinoenyoe ureuëng nyang ulôn gaséh nyan lôn kirém lom ubak gata.\n13 Nyang sikeubit jih ulôn keuneuk teun jih nyan meusajan ulôn sibagoe geunantoe gata, mangat jihnyan jeuet jitulông lôn, simantong ulôn teuteun lam peunjara nyoe sabab lôn peusampoe Haba Gét nyang teuka nibak Allah.\n14 Teuma ulôn hana kutem peubuet sapeue pi meunyoe Gata hana situju. Ulôn leubeh galak meunyoe Gata peubuet deungon até gata nyang rila; ulôn hana kutem paksa gata.\n15 Mungken Onesimus jijak nibak Gata teuma sikeujab mangat Gata jeuet meuteumé jih nyan lom teuma keu siumu masa.\n16 Jinoenyoe jihnyan kon mantong sidroe namiet keu Gata; jihnyan leubeh nibak nyan. Jihnyan na kheueh sabe ureuëng Kristen nyang teucinta. Jihnyan meuguna that nibak ulôn, peuteuk lom keu gata! Teuntée jihnyan meuguna that bah kheueh sibagoe namiet meunan cit sibagoe sidroe syedara lam Tuhan!\n17 Lé sabab nyan, sabab Gata ta anggab ulôn rakan sabe ureuëng Kristen, teurimong kheueh lom teuma Onesimus saban lagée Gata tateurimong ulôn.\n18 Meunyoe jihnyan meusalah atawa meu utang nibak gata, bah kheueh ulôn nyang tanggong banmandum nyan.\n19 Deungon lagée nyan, bah kheueh ulôn teumuléh keudroe disinoe: Ulôn, Paulus, teuma lôn bayeue banmandum nyan. (Teuntée hana peureulée lôn peuingat bahwa Gata keudroe na utang nibak ulôn, na kheueh udeb gata nyang barô sibagoe ureuëng Kristen.)\n20 Lé sabab nyan, deumi Tuhan cuba kheueh gata tulông ulôn, peumangat kheueh até ulôn sibagoe syedara lam Almaseh.\n21 Ulôn tuléh suratnyoe sabab yakén bahwa Gata teuma tapeubuet peue nyang ulôn lakée. Dan keubiet ulôn teupeue bahwa Gata teuma tapeubuet leubeh nibak nyan. 22 Meunan cit teuma, tulông kheueh gata tinggai saboh kama keu ulôn di rumoh gata, sabab ulôn meuharab Allah geukabui doá Syedara banmandum dan geuba lom teuma ulôn ubak gata.\n23 Epafras, nyang na meusajan ulôn lam peunjara sabab lé Isa Almaseh, jikirém saleuem keu gata.\n24 Dan teurimong kheueh teuma saleuem rakan-rakan lôn: Markus, Aristarkus, Demas dan Lukas.\n25 Seumoga Tuhan Isa Almaseh geubri beureukat ubak gata. Horeumat kamoe, Paulus


Home > info pulsa murah aceh aceh barat meulaboh INFO PULSA MURAH ACEH ACEH BARAT MEULABOH. info pulsa murah aceh aceh barat meulaboh blangpidie - mega media\ninfo pulsa murah aceh aceh barat meulaboh INFO PULSA MURAH ACEH ACEH BARAT MEULABOH. info pulsa murah aceh aceh barat meulaboh blangpidie - mega media adalah distributor voucher pulsa elektronik yang menyediakan produk voucher pulsa All Operator terlengkap dan termurah dengan layanan transaksi 24jam non stop setiap hari secara realtime. Layanan produk kami meliputi seluruh provider voucher pulsa seperti antara lain : Telkomsel AS, Simpati, Indosat IM3, Mentari, XL, Axis, Three, Telkom Flexi, Smartfren, Esia, StarOne dan Ceria.\nBerita ini memberikan informasi akurat tentang info pulsa murah aceh aceh barat meulaboh INFO PULSA MURAH ACEH ACEH BARAT MEULABOH. info pulsa murah aceh aceh barat meulaboh blangpidie - mega media.


Peunula - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\n(Geupupinah nibak Plantae)\nRupa nyang khusuih\nGeurumpök nibak "https:https://www.duhoctrungquoc.vn/wiki/index.php?lang=ace&q=Peunula&oldid=123014"\nPeunula - Wiki Basa Acèh\nLam biologi, peunula geukheun keu organisme nyang jitamöng lam Regnum Plantae. Di dalamjih nakeuh mandum organisme nyang that biasa geuturi lé ureuëng bak kayèe, beuluka, terna, naleuëng, kumbeuëk seureuta alga ijô. Meucatat na keunira 350.000 spesies organisme jitamöng u dalamnyan, nyan hana rôh alga ijô. Dari jumeulah nyan, 258.650 jeunèh nakeuh peunula meubungong ngön 18.000 jeunèh peunula kumbeuëk. Rab mandum peunula nyan meusifeuët autotrof, ngön jicok energi langsông dari cahaya mata uroë röt proses fotosintesis. Meuseubab ngön wareuna ijô brat that bak anggèta keurajeuën nyan. nan la'én nyang geunguy nakeuh Viridiplantae (peunula ijô). Nan la'énjih nakeuh Metaphyta.


Mualem: Beu Na Rasa Peucaya dan Meuseutia, Seumoga Ukeu Leubèh Jrôh - NASAJA BERITA\nHome › Aceh › gam › KPA › peulitek\nMualem: Beu Na Rasa Peucaya dan Meuseutia, Seumoga Ukeu Leubèh Jrôh\nNasaja Berita - Banda Aceh, Mantan Panglima Gerakan Aceh Merdeka (GAM) geutanyoe bersama Mualem atawa Teungku Haji Muzakir Manaf, geuharap silaturahmi GAM bansigom Aceh nyang ka lheuh acara baroe beumampu jeut keu saboh ajang peusaboh droe bagi ubé na mandum kombatan GAM nyang na di Aceh.\nNyan geupeusampoe lé Mualem bak kata sambutan nibak acara baroe nyan di komplek makam Teungku Chiek Di Tiro Meureue, Indrapuri, Aceh Rayek, nibak uroe Seulanyan 23/12.\n“Semoga Aceh ukeu leubeh get,” kheun Mualem.\n“Semoga ukeu nyoe leubeh jroh,” sambông beliau nyan lom.\nMualem geuharap nibak mandum jajaran GAM untuk jaga persatuan dan kesatuan Aceh. Hai nyan, meunurôt Mualem leubèh that peunténg daripada pu laén.\nPersatuan nyoe, kheun Mualem, nakeuh saboh pondasi nyang that utama lam ta cok saboh kekhususan Aceh, lagèe nyang ka jijanji lam MoU Helsinky.\nMualem geulakè bak mandum jajaran GAM khusuih jih untuk beu na rasa peucaya dan beu na rasa meusetia.\nBak pertemuan nyan na sit nyang hadir anggota DPR Aceh, DPD RI Fachrurrazi, DPR RI TA Khadid, sereuta para bupati wali kota ban saboh Aceh, seureuta ubé na anggota DPRK dari Parlok, seureuta kombatan GAM.\nMeunan Apa baca bak Atjehwatch.\n0 Response to "Mualem: Beu Na Rasa Peucaya dan Meuseutia, Seumoga Ukeu Leubèh Jrôh"


Info Ulee Lheue | PasirPantai.com Tag\nKeajaiban Aceh : Potret ramainya wisatawan di pantai ulee Lheue diatas, adalah salah satu bahasan berita tentang Pantai Cermin Ulee Lheue – Banda Aceh, yang dikelompokkan dalam Kategori Aceh.\nKeajaiban Aceh : Potret kecantikan ombak nusakambangan diatas, adalah salah satu bahasan berita tentang Pantai Cermin Ulee Lheue – Banda Aceh, yang dikelompokkan dalam Kategori Aceh.\nKeajaiban Aceh : Potret pantai reklamasi pusong diatas, adalah salah satu bahasan berita tentang Pantai Cermin Ulee Lheue – Banda Aceh, yang dikelompokkan dalam Kategori Aceh.\nKeajaiban Aceh : Potret pantai bandengan diatas, adalah salah satu bahasan berita tentang Pantai Cermin Ulee Lheue – Banda Aceh, yang dikelompokkan dalam Kategori Aceh.\nKeajaiban Aceh : Potret pesta perahu layar Di Pantai Selat Baru diatas, adalah salah satu bahasan berita tentang Pantai Cermin Ulee Lheue – Banda Aceh, yang dikelompokkan dalam Kategori Aceh.\nKeajaiban Aceh : Potret pesona alam pantai kondang iwak diatas, adalah salah satu bahasan berita tentang Pantai Cermin Ulee Lheue – Banda Aceh, yang dikelompokkan dalam Kategori Aceh.\nKeajaiban Aceh : Potret menjelajah tanjung tinggi diatas, adalah salah satu bahasan berita tentang Pantai Cermin Ulee Lheue – Banda Aceh, yang dikelompokkan dalam Kategori Aceh.\nKeajaiban Aceh : Potret senja di pulau banggai diatas, adalah salah satu bahasan berita tentang Pantai Cermin Ulee Lheue – Banda Aceh, yang dikelompokkan dalam Kategori Aceh.\nKeajaiban Aceh : Potret suasana-pulau-cubadak diatas, adalah salah satu bahasan berita tentang Pantai Cermin Ulee Lheue – Banda Aceh, yang dikelompokkan dalam Kategori Aceh.\nKeajaiban Aceh : Potret pantai siompu diatas, adalah salah satu bahasan berita tentang Pantai Cermin Ulee Lheue – Banda Aceh, yang dikelompokkan dalam Kategori Aceh.\nbibir pantai keindahan pantai pasir putih wisata bahari Bali wisata pantai pasir keindahan keindahan alam air laut ombak objek wisata sekitar pantai pulau perahu lokasi pantai wisatawan wisata alam batu transportasi berenang ikan tempat wisata memancing karang penginapan sunset bermain pemandangan kuta


Yohanes 2 (ACEH)\n1Dua uroe óh lheueh nyan na khanuri meukawen di banda Kana Galilea, dan mak Isa na disinan.\n2Isa ngon murit-murit Gobnyan na cit jiundang nibak khanuri nyan.\n3Watée ié anggô ka habéh, mak Isa geupeugah ubak aneuëk geuhnyan, "Awaknyan ka habéh ié anggô."\n4Geujaweueb lé Isa, "Mak, bék neuyue ulôn. Gohlom trok watée jih ulôn peugah soe droe Ulôn nyoe."\n5Teuma mak Isa geupeugah ubak peulayan-peulayan nyang na inan, "Peubuet mantong peue nyang jipeugah ubak gata."\n6Nibak teumpat nyan na nam boh guci nyang ka teukeubah sibagoe teumpat seumeu rhah meunurot adat Yahudi. Guci-gucinyan maséng-maséng asoe jih kira-kira sireutoh arée.\n7Isa laju geupeugah ubak peulayan-peulayan nyan, "Pasoe kheueh laju mandum guci nyan ngon ié," dan awaknyan laju jipasoe lagée nyang geupeurintah lé Isa nyan sampoe peunoh.\n8Laju Isa geupeugah ubak awaknyan, "Jinoenyoe cok laju bacut ié nyan dan gata ba laju ubak peumimpén khanuri." Awaknyan laju jiba ié nyan ubak peumimpén khanuri,\n9lé peumimpén khanurinyan laju jirasa bacut ié nyang ka meu-ubah jeuet keu ié anggô. (Gobnyan hana geuteupeue pane teuka jih ié anggô nyan, teuma peulayan-peulayan nyang leng ié nyan mantong nyang teupeu.) Teuma lé peumimpén khanurinyan laju geupeurab ubak linto barô,\n10laju geupeugah ubak teungku linto nyan, "Lazem jih ureuëng geuhidang anggô nyang paleng gét leubeh ilée, óh lheueh nyan barô kheueh ié anggô biasa. Teuma digata takeubah ié anggô nyang paleng gét sampoe bak saátnyoe!"\n11Nyan kheueh buet ajaéb nyang phon that geupeuleumah lé Isa. Gobnyan geupeubuetnyan di Kana di Galilea. Deungon tanda nyang lagéenyan gobnyan ka geutunyok keuagongan Gobnyan. Teuma lé murit-murit Gobnyan laju jimeuiman ubak Gobnyan.\n12Óh ka lheueh nyan Isa laju geujak u Kapernaum meusajan ngon ma Gobnyan, syedara-syedara Gobnyan dan murit-murit Geuh. Awaknyan tinggai disinan na padub uroe treb jih.\n13Watée Uroe Raya Paskah Yahudi ka tô, Isa laju geujak u Yerusalem.\n14Di Rumoh iébadat di Yerusalem nyan Gobnyan laju meurumpok ngon ureuëng-ureuëng nyang teungoh peubloe leumô, bubiri dan cicém mirah pati; meunan cit ngon ureuëng-ureuëng tuka péng teungoh duek bak teumpat nyan.\n15Isa laju geucok talo geupeugét peunyuenuet ngon peunyuenuet nyan geu-use mandum bubena beulatang nyan, bah kheueh bubiri meunan cit ngon leumô, nibak lam Rumoh iébadat. Meunan cit ngon meuja-meuja ureuëng tuka péng habéh geubalek sampoe péng-péng nyang na ateueh meuja nyan habéh meusipreuk bansaboh nyan.\n16Óh lheuehnyan laju geupeugah bak ureuëng nyang peubloe cicém mirah pati, "Beuôt banmandum nyang na nibak teumpat nyoe. Bék gata peujeuet Baét Bapak ulôn keuteumpat meukat!"\n17Teuma lé murit-murit Gobnyan laju teuingat keu ayat Alkitab nyang na teutuléh lagée nyoe, "Cinta ulôn keu Baét Droeneueh ya Allah, jipeututong até ulôn."\n18Lé peunguasa Yahudi laju jilawan Isa, jipeugah lé peunguasa nyan lagéenyoe, "Cuba peugét buet nyang ajaéb paih lagée tanda bak kamoe bahwa gata na hak tapeubuet nyang lagée nyoe."\n19Geujaweueb lé Isa, "Baétnyoe, lam lhée uroe Ulôn peudong lom teuma."\n20Laju jipeugah lé awaknyan, "Peuet ploh nam thon watée jih keu teupeugot Baét Iébadat nyoe. Dan gata keuneuk peudong lom lam tempo lhée uroe?"\n21Teuma Baét Iébadat nyang geumeukeusut lé Isa na kheueh tuboh Gobnyan keudroe.\n22Teuma óh lheueh nyan, óh ka lheueh Isa geupeubeudôh lam kawan ureuëng maté, teuingat kheueh lé murit-murit Gobnyan bahwa hainyan ka lheueh geupeugah. Teuma jipatéh kheueh lé awaknyan ngon peue nyang ka teutuléh lam Alkitab dan ubak peue nyang ka geupeugah lé Isa.\n23Teungoh Isa mantong na di Yerusalem bak watée Peurayaan Paskah, ramé that-that ureuëng nyang meuiman ubak Gobnyan sabab buet-buet ajaéb nyang ka geupeubuet lé Gobnyan.\n24Teuma Isa keudroe hana geupatéh keu awaknyan, sabab gobnyan geuturi keu mandum manusia.\n25Hana peureulée na ureuëng jijak bri keuteurangan ubak Gobnyan keuhai soe mantong, sabab Gobnyan keudroe geuteupeue peue nyang na lam até manusia.


Cheap flights Banda Aceh to Padang - Utiket\nCheap flights Banda Aceh (BTJ) to Padang (PDG)\nQuick info Banda Aceh to Padang\nNoneThere are no direct flights between Banda Aceh and Padang, meaning you need a transfer.\nLooking for a cheap flight from Banda Aceh to Padang (BTJ-PDG)? Flights fares for Banda Aceh to Padang start at US $ 96. Find the best and cheapest flights on this route and other relevant information.\nBefore you book a flight you can use Utiket to find the cheapest flights from Banda Aceh to Padang for Lion Air, Batik Air, Citilink, Garuda Indonesia, Wings Air, Indonesia AirAsia. All flight data are real-time and accurate. Utiket finds all the cheapest flights from Banda Aceh to Padang.\nFlight scheduleBanda Aceh Padang\nChange route:Padang to Banda Aceh


Matius - Aceh Bible - New Testament / Matthew-17 The lost sheep\nNam uroe teuma óh lheueh nyan Isa laju geuba Petrus meunan cit Yakobus dan syedara gobnyan Yahya, geupeu-aséng droe bak saboh gunong nyang manyang.\n2 Dikeue awaknyan, Isa geupeu-ubah droe: Rupa Gobnyan gleh ngon trang lagée mata uroe dan peukayan Gobnyan putéh muble-ble.\n3 Óh lheueh nyan ban lhée droe murit Geuh nyan leumah laju geukalon Nabi Musa dan Ilyas teungoh geupeugah haba ngon Isa.\n4 Laju Petrus geupeugah ubak Isa, "Tuhan, mangat that tanyoe disinoe. Meunyoe Tuhan neutem, ulôn teuma lôn peudong lhée khimah bak teumpat nyoe: saboh keu Tuhan, saboh keu Nabi Musa dan saboh treuk keu Ilyas."\n5 Teungoh Petrus mantong geupeugah haba, awan nyang peungéh that na di langét manyang laju jipeurab dan jipeupayong awaknyan dan nibak lam awan nyan laju teudeungoe su lagée nyoe, "Nyoe kheueh Aneuëk Ulôn nyang Ulôn gaséh. Gobnyan keubiet mangat that até Lôn. Deungoe kheueh peue nyang Geupeugah!"\n6 Watée murit-murit Isa geudeungoe su nyan, awaknyan lumpah teumakot sampoe reubah teugageueng bak tanoh.\n7 Teuma Isa laju geupeurab sira geumat awaknyan. "Beudôh kheueh," kheun Gobnyan, "Bék teumakot!"\n8 Watée jingieng lé awaknyan, hana deuh geukalon meusidroe pih, seulaén Isa sidroe.\n9 Watée awaknyan geutron nibak ateueh gunong nyan, Isa laju geupeu-ingat awaknyan, "Bék tabri tée peue nyang ka gata kalon bunoe ubak soe mantong, sigohlom Aneuëk Manusia geupeubeudôh nibak maté."\n10 Murit-murit Isa laju geutanyong ubak Gobnyan, "Pakon gurée-gurée agama geupeugah bahwa Ilyas harôh teuka leubeh dilée?"\n11 Geujaweueb lé Isa, "Beutôi Ilyas teuka dan gobnyan geupeu béeréeh peue-peue nyang gohlom béeréeh.\n12 Teuma Ulôn peugah ubak gata, Ilyas ka troh geuteuka, teuma lé manusia hana jituri gobnyan; awaknyan jipeusaneut gobnyan ban galak até droe. Dan meunan cit awaknyan teuma jipeusaneut ateueh Aneuëk Manusia."\n13 Teuma lé bandum murit Gobnyan ka muphom bahwa nyang geupeugah lé Isa nyan keuhai Nabi Yahya Pumanö.\n14 Watée Isa dan ban lhée droe murit Gobnyan geugisa ubak ureuëng ramé nyan, na sidroe ureuëng agam jipeurab ubak Gobnyan, laju jisujut dikeue Isa,\n15 sira jipeugah, "Bapak, neugaséh kheueh keu aneuëk lôn. Aneuëk ulôn nyan keunong peunyakét sawan. Peunyakét sawan nyang keunong ateueh jih nyan lumpah parah sampoe watée jilab peunyakét nyan kayém that jihnyan reubah lam apui meunan cit kayém teuma reubah lam ié.\n16 Ulôn ka lheueh lôn ba aneuëk ulôn nyan ubak murit-murit Bapak, teuma awaknyan hana hase geupeu puléh aneuëk ulôn nyan."\n17 Geujaweueb lé Isa, "Hebat that gata nyoe! Gata biet that ureuëng nyang meunyeuleweng dan hana neupeucaya. Sampoe án pajan Ulôn harôh tinggai ngon gata dan Ulôn saba keu gata? Neuba laju aneuëk gata nyan keunoe!"\n18 Dan Isa laju geupeurintah bak roh jeuhet nyang na lam tuboh aneuëk nyan beu jiteubiet. Dan bak saát nyan cit teuma aneuëk nyan ka puléh lagée bak nyang ka.\n19 Óh lheueh nyan murit-murit Isa laju geujak ubak Gobnyan sidroe-droe dan geutanyong bak Gobnyan, "Pak, pakon kamoe nyoe hana hase kamoe use roh jeuhet nyan?"\n20 Geujaweueb lé Isa, "Sabab gata kureueng iman. Ingat kheueh! Meunyoe gata na iman bah pih bube bijéh sisawi, gata jeuet tapeugah ubak gunong nyoe, 'He gunong, minah kheueh keudeh!' Pasti gunong nyan teuma jiminah. Hana mubacut pih nyang hana hase gata peubuet!\n21 Teuma roh jeuhet nyang lagée nyoe, barô kheueh hase teu-use deungon doá dan puasa."\n22 Watée murit-murit Isa ka meusapat di Galilea, Isa geupeugah bak awaknyan, "Hana treb le, Aneuëk Manusia teuma jiseurah ubak kuasa manusia.\n23 Gobnyan jipoh maté, teuma bak uroe nyang keu lhée Gobnyan geupeubeudôh teuma." Teuma bandum murit Gobnyan seudeh ngon pilu.\n24 Watée Isa dan murit-murit Gobnyan trok u Kapernaum, ureuëng-ureuëng kutéb cukée bak Baét Tuhan jijak ubak Petrus sira jitanyong, "Peu kheueh Gurée gata nyan geubayeue cukée keu Baét Tuhan atawa hana?"\n25 Geujaweueb lé Petrus, "Bayeue!" Watée Petrus geuwoe, Isa geumariet ngon gobnyan teuleubeh ilée, "Simon, pakriban peundapat gata? Soe nyang harôh bayeue cukée atawa impak-impak keu raja-raja lam donya nyoe? Rakyat atawa ureuëng aséng?"\n26 "Ureuëng aséng," geujaweueb lé Petrus. "Meunyoe meunan," kheun Isa, "rakyat hana peureulée jibayeue.\n27 Teuma bék kheueh geutanyoe ta peutupéh peurasaan awaknyan. Jadi, neujak keumawe kheueh ubak danau. Neucok kheueh eungkot nyang phon that jikab bak kawe. Lam babah eungkot nyan gata teumé péng nyang seb keu tabayeue cukée geutanyoe dua. Neucok kheueh péng dan neubayeue kheueh ubak awaknyan cukée geutanyoe keu Baét Tuhan."


Arsip: Dijual patung tunik 60rb za lgsg hub - Aceh Utara Kab. - Hobi & Olahraga\nIklan Aceh Utara Kab.\n» Hobi & Olahraga Aceh Utara Kab.\n» Barang Antik Aceh Utara Kab.\nIklan tidak aktif - iklan serupa ditemukan di Barang Antik di Aceh Utara Kab..\nDijual patung tunik 60rb za lgsg hub\nAceh Utara Kab., Aceh D.I. via HP sejak 7 Des, ID iklan: 503283857 Bekas Favorit\ndijual patung ada beberapa cuma 60rb za n patung2 remaja 25rb.. murah2 za bsa lgsg hub\ndialihkan TOKO diP.aceh BANDA ACEH beserta isi2,lgkp !! tnggal jualan.\ndijual patung bekas butik dipasar aceh minat lgsg wa


Yahya - Audio Books: the Book of John - Chapter 2 Wedding in Cana\nDua uroe óh lheueh nyan na khanuri meukawen di banda Kana Galilea, dan mak Isa na disinan.\n2 Isa ngon murit-murit Gobnyan na cit jiundang nibak khanuri nyan.\n3 Watée ié anggô ka habéh, mak Isa geupeugah ubak aneuëk geuhnyan, "Awaknyan ka habéh ié anggô."\n4 Geujaweueb lé Isa, "Mak, bék neuyue ulôn. Gohlom trok watée jih ulôn peugah soe droe Ulôn nyoe."\n5 Teuma mak Isa geupeugah ubak peulayan-peulayan nyang na inan, "Peubuet mantong peue nyang jipeugah ubak gata."\n6 Nibak teumpat nyan na nam boh guci nyang ka teukeubah sibagoe teumpat seumeu rhah meunurot adat Yahudi. Guci-gucinyan maséng-maséng asoe jih kira-kira sireutoh arée.\n7 Isa laju geupeugah ubak peulayan-peulayan nyan, "Pasoe kheueh laju mandum guci nyan ngon ié," dan awaknyan laju jipasoe lagée nyang geupeurintah lé Isa nyan sampoe peunoh.\n8 Laju Isa geupeugah ubak awaknyan, "Jinoenyoe cok laju bacut ié nyan dan gata ba laju ubak peumimpén khanuri." Awaknyan laju jiba ié nyan ubak peumimpén khanuri,\n9 lé peumimpén khanurinyan laju jirasa bacut ié nyang ka meu-ubah jeuet keu ié anggô. (Gobnyan hana geuteupeue pane teuka jih ié anggô nyan, teuma peulayan-peulayan nyang leng ié nyan mantong nyang teupeu.) Teuma lé peumimpén khanurinyan laju geupeurab ubak linto barô,\n10 laju geupeugah ubak teungku linto nyan, "Lazem jih ureuëng geuhidang anggô nyang paleng gét leubeh ilée, óh lheueh nyan barô kheueh ié anggô biasa. Teuma digata takeubah ié anggô nyang paleng gét sampoe bak saátnyoe!"\n11 Nyan kheueh buet ajaéb nyang phon that geupeuleumah lé Isa. Gobnyan geupeubuetnyan di Kana di Galilea. Deungon tanda nyang lagéenyan gobnyan ka geutunyok keuagongan Gobnyan. Teuma lé murit-murit Gobnyan laju jimeuiman ubak Gobnyan.\n12 Óh ka lheueh nyan Isa laju geujak u Kapernaum meusajan ngon ma Gobnyan, syedara-syedara Gobnyan dan murit-murit Geuh. Awaknyan tinggai disinan na padub uroe treb jih.\n13 Watée Uroe Raya Paskah Yahudi ka tô, Isa laju geujak u Yerusalem.\n14 Di Rumoh iébadat di Yerusalem nyan Gobnyan laju meurumpok ngon ureuëng-ureuëng nyang teungoh peubloe leumô, bubiri dan cicém mirah pati; meunan cit ngon ureuëng-ureuëng tuka péng teungoh duek bak teumpat nyan.\n15 Isa laju geucok talo geupeugét peunyuenuet ngon peunyuenuet nyan geu-use mandum bubena beulatang nyan, bah kheueh bubiri meunan cit ngon leumô, nibak lam Rumoh iébadat. Meunan cit ngon meuja-meuja ureuëng tuka péng habéh geubalek sampoe péng-péng nyang na ateueh meuja nyan habéh meusipreuk bansaboh nyan.\n16 Óh lheuehnyan laju geupeugah bak ureuëng nyang peubloe cicém mirah pati, "Beuôt banmandum nyang na nibak teumpat nyoe. Bék gata peujeuet Baét Bapak ulôn keuteumpat meukat!"\n17 Teuma lé murit-murit Gobnyan laju teuingat keu ayat Alkitab nyang na teutuléh lagée nyoe, "Cinta ulôn keu Baét Droeneueh ya Allah, jipeututong até ulôn."\n18 Lé peunguasa Yahudi laju jilawan Isa, jipeugah lé peunguasa nyan lagéenyoe, "Cuba peugét buet nyang ajaéb paih lagée tanda bak kamoe bahwa gata na hak tapeubuet nyang lagée nyoe."\n19 Geujaweueb lé Isa, "Baétnyoe, lam lhée uroe Ulôn peudong lom teuma."\n20 Laju jipeugah lé awaknyan, "Peuet ploh nam thon watée jih keu teupeugot Baét Iébadat nyoe. Dan gata keuneuk peudong lom lam tempo lhée uroe?"\n21 Teuma Baét Iébadat nyang geumeukeusut lé Isa na kheueh tuboh Gobnyan keudroe.\n22 Teuma óh lheueh nyan, óh ka lheueh Isa geupeubeudôh lam kawan ureuëng maté, teuingat kheueh lé murit-murit Gobnyan bahwa hainyan ka lheueh geupeugah. Teuma jipatéh kheueh lé awaknyan ngon peue nyang ka teutuléh lam Alkitab dan ubak peue nyang ka geupeugah lé Isa.\n23 Teungoh Isa mantong na di Yerusalem bak watée Peurayaan Paskah, ramé that-that ureuëng nyang meuiman ubak Gobnyan sabab buet-buet ajaéb nyang ka geupeubuet lé Gobnyan.\n24 Teuma Isa keudroe hana geupatéh keu awaknyan, sabab gobnyan geuturi keu mandum manusia.\n25 Hana peureulée na ureuëng jijak bri keuteurangan ubak Gobnyan keuhai soe mantong, sabab Gobnyan keudroe geuteupeue peue nyang na lam até manusia.